utils prefix normal JERNESALT - terrordanm07\nARTIKEL FRA JERNESALT - 5.1.10.\nTerror mod humor og sekularisering\nKun få timer efter at statsminister Lars Løkke Rasmussen i sin nytårstale fredag aften i direkte henvendelse til indvandrerne i Danmark havde understreget at de var velkomne og at der var brug for dem, brød en 28-årig dansk-somalier ind i JP-tegneren Kurt Westergaards hjem i Viby J. og truede ham med en økse.\nWestergaard var alene i huset med et 5-årigt barnebarn, men søgte omgående ly i det badeværelse midt i huset han lige var kommet ud fra og som er indrettet som sikringsrum, og mens overfaldsterroristen hamrede løs på døren med sin økse fik Westergaard alarmeret politiet der var på pletten få minutter senere med en større udrykning. Øksemanden gik løs på en betjent, men blev skudt i hånden og i benet og derefter overmandet. Han blev opereret på hospitalet om natten og dagen efter varetægtsfænglet i fire uger, ført ind i retten på en båre.\nWestergaard var selvfølgeligt dybt berørt over episoden, hvor det 'kom tæt på', som han selv udtrykte det med klar reference til døden. Men han er jo godt oppe i årene og noget af en stoiker af temperament, så han tager heldigvis det hele i stiv arm og har for længst forberedt sig på det værste - foruden på den nu flerårige ændring af hans daglige liv og færden.\nDen 28-årige dansk-somalier nægtede sig i retten skyldig i anklagen for to drabsforsøg, men erkendte at have været manden der var trængt ind i Westergaards hjem. Han tilhører en lille kerne af meget radikaliserede unge i det somaliske miljø i Danmark. Og han følges derfor tæt af PET, der har konstateret at han er tilknyttet et internationalt terrornetværk. PET har dog ikke overvåget manden 24 timer i døgnet og betragter hans overfald på Westergård som en pludselig indskydelse helt på egen hånd. PET har også understreget at man ikke har haft juridisk hjemmel til at anholde ham forud for mordforsøget, da man ikke havde beviser mod ham.\nMen manden er kendt af et antiterrorpoliti så langt borte som i Kenya, for de fængslede ham sidste sommer da man ville gardere sig mod terror mod den amerikanske udenrigsminister Hillary Clinton. Den danske ambassade i Kenya blev dog ikke underrettet om selve terrormistanken, men kun om at dansk-somalieren var kommet ind i Kenya uden gyldigt pas.\nDen 28-årige mand kom til Danmark for 12 år siden og er vokset op i Ålborg. En integrationskonsulent betragtede ham længe som en velfungerende mand der var meget moden af sin alder og målrettet i skolen. Men konsulenten kan også fortælle at han på et tidspunkt 'hørte i krogene', at den unge mand efter en rejse til Somalia og andre afrikanske destinationer havde 'ændret karakter'. Han gik ikke længere i byen, men holdt sig fra sine gamle venner. Tilsvarende fortæller en talsmand for 'Den Kulturelle forening for Børn og Unge' i Danmarksgade i Ålborg, at den unge mand var kommet i moskeen i ti år, og at han havde været der sammen med sine børn for kun en måned siden.\nEn søster til ham er trådt anonymt frem på TV2 og har her taget ham i forsvar ved at beskylde PET for at have brugt broderens pludselige indskydelse til at postulere et terrornetværk. Dette er i grunden kun det sædvanlige. Familierne til terrorister kender og forstår normalt ikke disse fanatikeres inderste drømme eller hensigter - og tror derfor at beskyldningerne mod dem må være mere eller mindre opdigtede og ondsindede.\nFra helt banale mordsager er billedet det samme. Pårørende fatter ikke at alvorlige forbrydelser kan begås af familiemedlemmer der ser ud til at være 'gode mennesker' og leve et helt normalt liv. Men sandheden er jo, at vi ofte ikke kender hinanden særligt godt. Vi registrerer som regel ikke, ja undgår ligefrem at spørge til symptomer på dybere eksistentielle problemer - og de mennesker der har dem, skjuler dem ofte længst muligt. Potentielle terrorister gør det endda meget bevidst, fordi deres planlægning ofte må strække sig over meget lang tid.\nPET ser ud til at have klaret beskyttelsen af Kurt Westergaard så godt det har været muligt. Man er for længst begyndt at følge med i hvad der foregår på terroristernes internationale netværk og har et godt samarbejde med efterretningstjenester i andre lande herom, ikke mindst USA's.\nDet er en kendsgerning at den alvorlige, Al-Queda-relaterede terrorisme har skiftet metoder og hjemsted de sidste par år. Derfor dukker der nye tilfælde op med helt anden struktur end tidligere - og dette er konstateret ved flere tilfælde af terror eller terrorforsøg i USA og Østasien - og såmænd også vort eget land. Og terroristernes base er i højere og højere grad blevet det fattige Yemen - frem for Afghanistan og Pakistan.\nOm PET har tilstrækkelige ressourcer til at klare den større udfordring undersøges i øjeblikket, og når resultatet foreligger i en rapport fra PET, vil regeringen og folketinget drøfte eventuel justering af lovgivningen. Men der synes ikke at være grundlag for at haste en omgående ændring igennem.\nOg med hensyn til udvisning af disse kriminelle elementer blandt vore indvandrere synes der heller ikke at være påtrængende nødvendighed for en stramning af reglerne. Der er allerede mulighed for udvisning af indvandrere der mistænkes for terror. Men selvfølgelig bør alle regler tages op til nyvurdering hver gang der sker nye udviklinger.\nTil gengæld er det typisk for debatten om den eksisterende terrortrussel at nogle eksperter mener at stramning af reglerne er ved at gå for vidt, således at vi efterhånden skulle være ved at nærme os en decideret politistat. Sidst har juraprofessor Eva Smith igen været fremme med en kritik af både politikerne og politiet. Men det var lidt af skæbnens ironi at hendes nye kronik stod at læse i Politiken selvsamme nytårsdag hvor mordforsøget på Kurt Westergaard fandt sted.\nVil vore børnebørn vokse op som frie? spurgte professoren i den ædle retsvidenskab. Hun kunne konstatere det ret ubestridelige faktum at målet for terror er at ødelægge vores frie, demokratiske samfund. Men hun påstod også at vi nu er ved selv at gøre arbejdet for terroristerne i 'vores maniske jagt på sikkerhed'. Og hun fandt det ligefrem ydmygende at hun her i Danmark - et af verdens ældste demokratier - ikke tør søge informationer på sin egen computer. Hun understreger at hun ikke selv er bange for terroren, men er mere bange for hvad frygten for terror gør ved vort samfund.\nEva Smith er naturligvis i sin gode ret til at bekymre sig for vores demokrati og retssikkerhed, ja, det er vel nærmest hendes pligt som ekspert, men at postulere at vi selv skulle gøre arbejdet for terroristerne ved at skærpe vore sikkerhedsforanstaltninger og give efterretningstjenesten bedre midler i hænde, er at fordreje sagen. For det er overhovedet ikke udtryk for 'manisk jagt på sikkerhed', men derimod en meget simpel opdatering af de nødvendige foranstaltninger således at disse så vidt muligt lever op til de nye udfordringer terroristerne giver demokratiet med deres undergravning.\nDet er i overensstemmelse med demokratiet at alt dette kan diskuteres frit, men vi lever fortsat i et ubetinget frit land og kan bevæge os rundt i landet og i medierne i tryghed. Der er ikke nogen grund til at gå rundt og være bange for terroren, men der er særdeles gode grunde til at efterretningstjenesten følger terroristernes bevægelser tættest muligt. Politiet ville ikke være deres opgaven voksen, hvis ikke de gjorde det.\nAt føle det ydmygende at PET kan følge vores informationssøgning på internettet er derfor at skævvride debatten med en højst besynderlig finfølelse, for denne overvågning er PET ganske enkelt nødt til for at følge med i hvad der foregår af mistænkelige ting på nettet. De gør det netop for at sikre at vi der bruger nettet på legal vis til at søge legale oplysninger og give vores mening tilkende på normal civiliseret vis kan blive ved at gøre det, så også vore børnebørn kan vokse op som frie mennesker. Hvis man bruger nettet på legal vis, er der intet at frygte ved overvågning. Ønsker folk derimod at kaste sig over terror eller fx børneporno, kan de blive indfanget af overvågningen - og det burde alle civiliserede mennesker være tilfredse med så længe vi overhovedet er i stand til opretholde demokratiet. Først hvis demokratiet falder, er der virkelig grund til bekymring for magthavernes overvågning.\nDen alvorligste side af terrorforsøget mod Kurt Westergaard skal imidlertid under ingen omstændigheder glemmes i hele debatten om overvågningen: den er og bliver det muslimske had til vestlige værdier, og hadet retter sig vel at mærke ikke blot mod disse værdiers for os selv efterhånden selvfølgelige, nyttige og gunstige anvendelse i de vestlige lande. Det retter sig imod værdierne som sådanne, fordi de af visse muslimer opfattes som en direkte trussel mod deres egne værdier og egen identitet.\nMan kan til dommedag skændes om hvorvidt islam er forenelig med demokrati og sekularisering. Det er jo et spørgsmål om fortolkning af islam, og som i alle den slags fortolkninger kan der siges for og imod. Men der er ingen grund til tro at demokrati og sekularisering for evigt skulle være absolut uforenelig med islam, eftersom selv islam ændrer sig med tiden. Det gør alle religioner, alle kulturer og alle ideologier og statssystemer.\nDet store problem er at ændringen i muslimske lande langt de fleste steder går alt for langsomt, således at muslimer der drømmer om større frihed og større lighed mellem kønnene må se sig forfulgte af diktatoriske magthavere der ønsker at bevare den tætte forbindelse mellem politik og religion, hvilket fx vil sige at shariaen skal være gældende verdslig lov der kan håndhæves med særdeles brutale magtmidler.\nMen demokrati er dybest set forbundet med sekularisering, hvilket vil sige med en skarp opdeling mellem verdslig og religiøs magt. Dette betyder imidlertid igen at demokratiet er tæt forbundet med en relativisering af de religiøse og moralske autoriteter, herunder med en relativisering af de religiøse tekster som kan påberåbes af autoriteterne. Demokrati passer ganske enkelt ikke sammen med nogen form for lovreligion eller autoritativ udlægning af hvad der er den rette moral og tro.\nEn sådan relativisering af religiøse og moralske forskrifter vækker imidlertid modstand fra flertallet af almindelige autoritetstro muslimer fordi disse helst vil have faste målestokke for alting og forbinder relativisering og sekularisering med moralsk og eksistentiel opløsning.\nMen det turde være ganske symptomatisk for den muslimske frygt for vestlige id�er og det deciderede islamistiske had til disse værdier, at det specifikt retter sig mod den humor der har deres autoriteter som skydeskive, og det vil jo først og fremmest sige profeten selv.\nMan taler i denne forbindelse som bekendt om at man bør vise så megen respekt for de forskellige religioner, at man ikke krænker religiøse følelser. Men dette er en total misforståelse. For en sådan generel respekt vil udelukke sekularisering og dermed demokratisering. Naturligvis bør vi alle vise hensyn til andre menneskers personlige følelser, uanset om de er af religiøs eller ikke-religiøs art. Men når det kommer til sekulariseringen, turde det være indlysende at vi ikke har at gøre med følelser der er rent personlige, men tværtimod med følelsesbindinger der skyldes indoktrinering og autoritær opdragelse og derfor er af samfundsmæssig karakter.\nEn sådan indoktrinering og opdragelse bevirker at folks identiteter bygges op med overjeg'er der er ren afspejling af autoriteternes dogmatiske opfattelse af moral og gudsforhold. Og sådanne identiteter er igen yderst konservative og forudindtagne imod al forandring. De vil gøre hvad de kan for at spærre for frihed og demokrati.\nOg den bedste prøve på disse psykologiske mekanismer er humoren. Kan man ikke tåle at ens guder, idealer, trossætninger og aksiomer bliver kritiseret og eventuelt krænket med humorens våben, så er ens identitet bygget for autoritært og konservativt op. Og man vil automatisk være mod ytringsfrihed, demokratisering og sekularisering.\nI tilfældet Muhammedtegningerne er det karakteristisk at fanatiske muslimer især er faldet over Kurt Westergaards tegning af profeten Muhammed, selvom denne faktisk er tegnet på forholdsvis harmløs dansk vis. Westergaard ramte jo plet ved på en og samme gang at fremstille Muhammed med en bombe i turbanen - som symbol på at der er terrorister der rent faktisk begrunder deres terrorisme med profetens ord - og at fremstille ham som en forholdsvis almindelig, dvs. ikke-karikeret mand der kunne være en hvilken som helst muslim.\nMen forargelsen ville ingen ende tage, den blev tværtimod kynisk udnyttet til målrettet demagogisk ophidselse mod tegneren, den danske statsminister og danske interesser fra både magthaveres og imamers side. Finessen i humoren kunne man ikke se. Fanatiske muslimer ville og vil ikke acceptere nogen form for relativisering af deres gud eller profet. Og derfor kommer muslimerne i deres samfundsmæssige udvikling næsten ikke ud af den flække der hedder stilstand eller bagstræb.\nDer må fortsat for fordragelighedens og udviklingsmulighedernes skyld skelnes skarpt mellem islam og islamisme, dvs mellem den islamiske verdensreligion, hvis medlemmer for flertallets vedkommende er lige så fredelige og fremskridtsvenlige som andre almindelige mennesker, og den islamiske ekstremisme der er fundamentalistisk indstillet, ønsker religionen fastholdt som uforanderligt monopol på lov og ret samt rette tro og som derfor betragter alle anderledes tænkende som vantro og fjender.\nVi vesterlændinge må uden al tvivl i endnu mange år være forberedte på indædt had til vestlige værdier og indædt kamp mod demokrati og sekularisering i de muslimske lande. Men demokatiet og sekulariseringen har fremtiden for sig. Vi skal blot fortsat kæmpe for demokratisering overalt på kloden både for muslimernes og for vores egen sikkerheds skyld, og vi skal fortsat værne over vores egen ytringsfrihed og sekularisering. Men heraf følger også at vi skal acceptere en altid effektiv og opdateret overvågning af al mistænkelig adfærd på nettet og over landegrænserne. For uden en sådan går det galt.\nPET (Politiets Efterretnings Tjeneste)\nOversigt over artikler om Muhammedsagen\nTerroristerne iblandt os (21.9.07.)\nTerroren og dens mangel på fornuft breder sig (25.7.05.) Terroristhumor?


ADVENTSKALENDER – 4. LÅGE - Side33.dk\nADVENTSKALENDER – 4. LÅGE\n"Året i billeder - øjeblikke af glæde, på trods - og en ny playliste med UHØRTE julegodter"\nSå er det igen slut med LIVE oplevelser – og de deraf følgende store og små fællesoplevelser. Kulturen havde sin sidste åbningsdag for i år i går. Og det i et i forvejen amputeret år. Trist, men forhåbentligt et rigtigt skridt på vejen til at vi igen til næste år kan mødes frit, som f.eks. godt 52.000 mennesker gjorde det en fortryllende aften den 11. september i Parken, hvor The Minds of 99 på magisk vis forløste alle de samlende kvaliteter og fortællinger, som oplevelser med musik kan indeholde på tværs af alder, køn, social og religiøs baggrund.\nMen musikåret 2021 bød heldigvis også på meget andet godt, og fotograf Maria Fremming har denne gang fundet flere eksempler på dejlige øjeblikke, der gjorde en forskel i nuet, og som nu ved lukketid varmer at tænke tilbage på. AySay, Sorten Muld, Bjarke Falgren, og Leonard Cohen tribute med blandt andre Signe Svendsen, Claus Hempler, og Mike Andersen.\nAysay, Sorten Muld, Mike Andersen og Bjarke Falgren har ovenikøbet i år alle leveret nye album af den kaliber, der automatisk gør at de er godt med i opløbet når ‘ÅRETS BEDSTE DANSKE ALBUM’ skal kåres.\nDet selvom SIDE 33 rent faktisk har det noget ambivalent med sådanne kåringer, der jo mest af alt er subjektivt smagsdommeri. SIDE 33 er nemlig ikke sat i værk for at være smagsdommere, og samtidig er vi bevidste om at vi ikke kan nå at høre og omtale alle danske udgivelser. Slet ikke i et år hvor der er udsendt 20% flere album end året før – blandt andet som følge af at lockdown har givet mere anledning og tid til ny sangskrivning. Men da vi nu engang er til for at formidle bredt – og for at være med til at være det filter, der kan hjælpe med at så mange som muligt opdager det bedste af det bedste – vælger vi alligevel at lave vores kåringer af årets album m.v. ud fra det, der er vores bekendte grundlag. Og det lader til at være markant anderledes end en del andre musik formidlere på det danske marked.\nFor igen er det så tydeligt og klart, at smag og behag, og målgruppe hensyn er helt afgørende når der laves kåringer. Jeg kan f.eks. allerede afsløre at vores ÅRSLISTER ser markant anderledes ud end f.eks. den du måske har set på Gaffa og på Soundvenue. Ingen af os kommer med såkaldte rigtige svar, for når alt kommer til alt, så har kommer vi blot forskellige – og seriøst gennemarbejdede – bud ud fra hvad vi nu har hørt, og hvad vi ønsker at vores læsere skal vide. Så det er som det skal være.\nTil gengæld er det rystende at forudsigeligheden i de landsdækkende public service medier – og de store kommercielle spillere, som streamingtjenesterne er – stadig er så markant. I denne tid hører vi med meget få undtagelser de samme ‘Absolut Greatest TOP 40 Julehits’ igen og igen i radioen, og de samme travere på diverse udvalgte streaming lister og album. Jeg bliver så træt. Jeg elsker da også Chris Rea og hans ”Driving home for christmas” – men hvorfor ikke en eneste gang lige lade den afløse af hans ligeledes fuldfede ”Joys of Christmas”?. Og sådan er eksemplerne så mange.\nFor mig skal musik ikke kun være tryghed, minder og gamle glansbilleder på øregangen. Musik – også på den årstid – skal rumme de forskellige og til tider modsat rettede følelser vi alle rummer – sorg, glæde, melankoli, tvivl, drømme, håb, og humør. Derfor er det forunderligt at poppen har fået næsten patent på at levere såkaldte juleklassikere. De findes jo i alle genrer, hvilket vores nye Spotity playlist er et absolut levende bevis på. Vi har sat omdrejningerne op, og serverer derfor ikke bare 33 numre – men en hel bredside af 45 nye og gamle perler til den ‘plade’, du forhåbentligt for lyst til at vende tilbage til.:\nPå listen er der nyere bløde og hjertevarme ’pakker’ fra Gæsterne, The Grenadines, Wash Your Dirty Money With My Art, Nille Nyc, Mads Langelund, Electric Guitars, Maja & De Sarte Sjæle, Holtsø & Wittrock – for ikke at tale om det, der i en perfekt verden burde være regulære nyklassikere fra Poul Krebs med Claudia Scott, Carlas med Annika Aakjær, Stereolove, Katinka Band, Lena Anderssen, Stig Skovlind, Hardinger Band og Ester Brohus.\nDer er også rock, der rykker ved juletid fra f.eks. Freddy & The Phantoms – der med ”Someone Said It’s Christmas” byder en vis Slade klassiker helt op til dans – eller Skullclub med Viggo Sommer, der sætter energien i højsædet på ”Sving mine dadler” – ligesom All My Exes gør det på ”Christmas Time Again”, Nanny Nostoc (feat. The Victim) gør det på ”Noises from the Chimney”, og SilverGlam gør det på den helt nye glitterrock single ”No One Waits Till Christmas”\nJ. Tex beviser at man sagtens kan tage rødderne med ind i julen, og Absent Minded Gypsys understreger at man godt kan være et dansk baseret band på tværs af grænser, og her med James Brown i hjertet, på den stadig super aktuelle 2020 single ”Pandemic Christmas”. Måske i virkeligheden årets mest åbenlyse julehit for andet år i træk!\nAllan Olsen dokumenterer med ”Hjørringvej” at man sagtens kan skrive en sang om julen, uden det er en julesang i klassisk forstand. Det er derimod en af de måske rørende julefortællinger jeg nogensinde har hørt med musikalsk ledsagelse. Kim Larsen kommer aldrig i glemmebogen, men det er ligesom, at hans ”Hjem til Jul ” fra ”Wisdom is sexy” er landet der. Hvorfor ved jeg ikke?\nOg så der alt det udenlandske stof, der som julepost venter på at blive leveret. Men vi har 7 dage endnu med julemusik, så jeg håber du også når at opdage nye godbidder fra Bill Champlin/Joseph Williams/Peter Freistedt, Katie Pruitt, Austin Lucas, SpizzEnergi, DION fest. Amy Grant – eller ældre guldkort fra Little Steven, Robert Plant & Allison Krauss, SUSTO, Mimikry, Timo Räisänen & Henning, og Morten Harket – for ikke at tale om rene ’country-christmas’ stjerneskud fra Amanda Anne Platt & The Honeycutters, Lockwood Bar og Dave Gunning.


Skleroterapi (injektionsbehandling) Åreknuder\nDu er her: Start1 / Indsprøjtning (skleroterapi)\nHvad er skleroterapi?\nSkleroterapi indebærer at indsprøjte medicin eller skleroserende i årerne, der skal behandles. Behandlingen er ikke invasiv og har en effektiv effekt, når den anvendes til vener mindre end 3 mm i diameter.\nDu kan opleve krampelignende fornemmelse i et til to minutter, når store åreknuder injiceres.\nEfter behandlingen vil du blive bedt om at bruge kompressionsstrømper klasse II (tryk 23-32 mmHg) til under knæet – dette for at “komprimere” de behandlede kar. Kompressionsstrømperne skal bruges i 14 dage i alt, dog de første 48 timer, skal du sove med dem.\nKompressionsstrømper kan købes hos www.stottestrompen.dk og Sahva. Det vil være en god idé at købe to par strømper.\nDu kan opleve visse bivirkninger efter skleroterapi:\nStørre injicerede åreknuder kan blive klumpede og/eller hårde og kan have flere måneder om at løse sig igen.\nHævede røde områder kan forekomme på injektionsstedet, og bør forsvinde inden for få dage.\nBrune linjer eller pletter på huden kan ses på injektionsstedet. I de fleste tilfælde forsvinder de indenfor tre til seks måneder, men kan være permanente omkring 5% af tilfældene.\nBlå mærker kan forekomme omkring injektionsstedet og kan vare flere dage eller uger.\nGenerelt reagerer karsprængninger på skleroterapi i tre til seks uger, og større vener reagerer på tre til fire måneder. Hvis venerne reagerer på behandlingen, vil de ikke komme igen. Imidlertid kan nye vener forekomme over tid. Hvis det er nødvendigt, kan du komme tilbage til klinikken til injektioner.\nOBS: Undgå direkte sol i ca. 1 måned efter denne behandling, da dette kan medføre permanente blå mærker.\nLægen kan rådgive dig om, hvorvidt proceduren var en teknisk succes, når den er færdig.\nLægen kan anbefale et kontrol besøg efter din procedure eller behandling er afsluttet.\nBesøget kan omfatte et fysisk check-up, billedbehandlings procedure(r) og blod eller andre lab tests. Under dit opfølgende besøg, kan du drøfte med din læge, eventuelle ændringer eller bivirkninger, du har oplevet, siden din procedure eller behandling.\nFordelene versus risici af skleroterapi?\nHver skleroserende session resulterer typisk i fjernelse af 50 til 80 procent af de injicerede vener.\nEn procedure, hvor huden er trængt kan indebære en risiko for infektion. Chancen for infektion, som kræver antibiotisk behandling synes at være i mindre end én ud af 100\nRisici omfatter dannelsen af blodpropper i venerne, alvorlig betændelse og uønskede allergiske reaktioner til skleroserende løsning og huden kan tage skade ved af efterlade et lille, men permanent ar.\nHvad er begrænsningerne i skleroterapi?\nStore åreknuder reagerer ikke såvel som små åreknuder til skleroterapi. Enkelte mennesker (mindre end 10%), der har fået skleroterapi, reagerer ikke på injektionerne overhovedet. I disse tilfælde kan forskellige opløsninger eller en anden metode, såsom laser terapi forsøges.\nDu vil ikke være i stand til at få foretaget skleroterapi behandling, hvis du er gravid, ammer eller er sengeliggende. Du skal vente mindst tre måneder efter fødslen, før du kan komme i betragtning til denne procedure.


Nyd sommeren på en skøn terrasse\nSommeren har ramt Danmark og dejlige boblende vine skænkes i glassene til en lækker sommer anretning på tallerkenen. Spiseliv har taget turen igennem Fyn og Jylland og fundet nogle skønne sommer terasser, hvor man kan læne sig tilbage og bare nyde dejlig mad og drikke, sammen med venner, familie eller kollegaer.\nSkovbakken i Odense\nHos Skovbakken finder man denne skønne terrasse med udsigt til Odense Zoo og masser af parkering lige foran restauranten, så det er let at mødes til en dejlig frokost eller en frisklavet kop kaffe. I dagstimerne er Skovbakken åben fra kl. 9 - 17 (tirsdag og onsdag) og kl. 9 - 18 (torsdag - fredag), hvorefter der åbnes for Brasseriet, så man kan fortsætte hyggen med dejlig brasserie mad.\nNæsbyhovedskov i Odense\nNæsbyhovedskov byder på en stor terrasse med udsigt til skoven på den ene side og havnen lige ned foran. Her er masser af parkering og tæt på byen, så det er let at komme hertil og nyde en lækker frokost som serveres hver dag fra kl. 11.30-14.00, hvor menukortet består af klassiske og lette frokostretter. Hver søndag er der stor brunchbuffet kl. 10.00-13.00 og stort fynsk kagebord den 1. i hver måned kl. 14.00-16.00.\nSortebro Kro ligger helt idyllisk mellem store gamle træer, gamle bindingsværk og i forbindelse med Den Fynske Landsby. Her er flere små terrasser samt den store have, hvor man kan nyde nogle dejlige timer i små og større selskaber. Frokosten serveres alle dage fra kl. 12:00 - 15:00 og der er gode parkeringspladser lige inden man går ind i restaurationsområdet. Så kom gerne forbi og find den terrasse eller det store træ I gerne vil sidde under i læ for solen.\nSøstjernen i Haderslev\nTag en tur ud til Diernæs strand lige uden for Haderslev, hvor man finder Restaurant Søstjernen med denne skønne terrasse tæt sø og strand. Her er sønderjysk hjerterum og dejlig mad. Frokosten nydes lørdag og søndag fra kl. 11:00. Kommer man sent på eftermiddagen til kaffe og ønsker at hygge videre med en dejlig menu eller ret, så er her aften åbent begge dage.Onsdag og torsdag er her åbent fra kl. 16 med dejlig danske retter på menukortet, som også kan nydes på terrassen på lune sommeraftener.\nVægterkælderen er en del af Hotel Dagmar, med egen indgang, og ligger smukt placeret med udsigt til Ribe Domkirke. Her finder man en rigtig byterrasse med masser af mennesker sommeren igennem og spændende små butikker. Her på Hotel Dagmar og Vægterkælderen´s terrasse nydes dejlige klassiske frokostretter alle dage fra kl. 12 til 16.\nFrøken Koch i Århus\nTræd lige ud af centrum, ned i Århus havn og op på Frøken Koch`s terrasse med den frie udsigt til havnen med de vuggende både. Hvad enten man sidder ude eller inde er udsigten helt fantastisk. Når så frokosten er fuld af smag, vinen i glasset er kølig og solen skinner står tiden helt stille et øjeblik. Så kom ned til Frøken Koch og bliv del af en afslappet atmosfære onsdag til lørdag fra kl. 12:00 til 16:30. Køkkenet lukker for frokosten kl. 14:30 for at gøre klar til også at kunne forkæle aftenens gæster.\nMinisteriet og Smagløs i Århus\nSide om side på Klostertorvet i Århus ligger Ministeriet og Smagløs som har både gårdhaver og terrasser på torvet. Her er en laid back stemning med god mad og drikke hele dagen. Her finder man brunch til den lille og store sult samt klassiske cafe retter. Dagen starter kl. 9:30, så man behøver ikke vente hvis man er tidligt sulten eller bare har lyst til en morgenkaffe blandt andre godtfolk.\nCafe Deli i Vejle\nEr man til masser af blomster, farverige paraplyer så skal man besøge Cafe Deli i Vejle. Her finder man en utraditionel terrasse omringet af blomsterkummer, som vidner om sommer. Frokosten består af hjemmelavede madpandekager, sandwiches og anretninger inspireret af det græske køkken.\nKom højt til vejrs på Remouladens smukke terrasse med udsigt til kysten og hele havnen nedenfor. Den store træterrasse med beplantede kummer, terrassevarmere og store kurvestole emmer af feriestemning. Frokosten er traditionelle retter ført up to date i stil og anretning og serveres hver dag fra kl. 11:30. Her er god plads til parkering, så det er let at mødes til en smagsfuld frokost med fremragende udsigt.


Dit stjernetegn afslører: Er du super flink eller et røvhul? - MX.dk\nAf David Andersen - 17/10-17 10:55; Opdateret: 17/10-17 16:35\nHvis man tror på astrologi, kan man lære noget vigtigt om sig selv her.\nI astrologiens verden tror man på, at menneskets skæbne er beseglet af, hvordan stjerner og planeter stod, da man kom til verden. Og mange tror også, at det i vid udstrækning præger ens personlighed.\nHjemmesiden Thought Catalog har på den baggrund undersøgt (eller frit fundet på - hvem ved?) hvor flinke vi er baseret på vores stjernetegn.\nDen mest ægte personlighed af alle stjernetegn. De accepterer folk for dem, de er. De uddeler tilgivelse som slik. Og de deler deres penge og tid med dem, som har mest brug for det.\nLøver er uskyldige ligesom børn. De er flinke og ærlige. De tror det bedste om folk. Når de elsker, elsker de med hele hjertet.\nDet mest fredelige stjernetegn. De ønsker, at alle omkring dem er glade og klarer sig godt. De gør også alt for at hjælpe. Det negative er, at de er ubeslutsomme og hader konfrontationer. Det kan ind imellem gøre dem til røvhuller, fordi de ikke fortæller folk den barske sandhed.\nLever i nuet. De får det bedste ud af det, de har. De er optimister, og kan altid få øje på lys i mørket. Deres ubekymrede natur gør dem nemme at elske.\nFisk er empatiske. De føler andres smerte, som var det deres egen. De lader sig styre af deres følelser, og har en særligt god fantasi.\nDe er retfærdighedens stemme. De er også nede på jorden, og det er aldrig spild af tid at hænge ud med dem. Det eneste negative er, at de kan finde på at skifte mening uden videre, og kan gøre andre mennesker usikre på, hvor de egentlig står i livet.\nKrebse er omsorgsfulde. De viser andre, hvor meget de betyder for dem, og overøser dem med uendelig kærlighed. Deres behov for intimitet kan dog være overvældende, især hvis de forlanger kærlighed fra emotionelt lukkede mennesker.\nEr utroigt gode til at lade andre mennesker være sig selv og takle deres problemer. Men de kan ofte sammenligne sig selv for meget med andre, og glemme skønheden i individet.\nGiver aldrig op på folk. Men de er også stædige, især når det handler om religion, politik og livet generelt. Deres diskussionslyst kan bringe dem selv og andre i negative og stressende situationer.\nHar deres egne måder at gøre tingene på. Alt skal være perfekt, og det gør dem svære at imponere og gøre tilfredse. De søger mening med tingene, hvilket kan fremprovokere deres insisterende og analytiske personlighed.\nStjernetegnets helt store røvhul, fordi de er brutalt ærlige. De siger tingene, som de ser dem - og til folks åbne ansigt. Det kan være svært at sluge, men til gengæld ved man altid, hvor man har dem.\nSkorpioner ved, hvad de vil have, og går efter det uanset konsekvensen. Det skader ofte deres omgivelser. De bruger også deres magt til at påvirke andres beslutninger. De tænker altid på sig selv først og andre sekundært.


Hopspots – Sådan kommer du i gang med spillet Den Øde Ø.\nKom i gang med Den Øde Øhopspots2020-10-30T12:24:57+00:00\nKOM I GANG MED DEN ØDE Ø!\nVi vil nu tage fat i Den Øde Ø, et spil der egner sig til dansk, samfundsfag og engelsk på mellemtrin og i udskolingen. Spillet er udviklet med støtte fra Undervisningsministeriet.\nDen Øde Ø er et interaktivt Robinsonade-spil af Boris Hansen, der kombinerer klassiske samfundsfaglige problemstillinger om alt fra demokrati til lighed, kriminalitetsbekæmpelse osv., med aktiv leg og storytelling. I spillet er børnene strandet på en øde ø, hvor de må tage stilling til en række dilemmaer for at overleve. Spillet foregår dels på iPaden, hvor børnene læser historien og diskuterer dilemmaer, og dels på Hopspots-brikkerne, som anvendes til fysiske samarbejdsøvelser, som fx at fange fisk og udforske øen.\nLæs detaljerne om hvordan I spiller Den Øde Ø i denne spilguide.\nDu kan også se denne video på 10 minutter, hvor Trine går mere i dybden med spillet og demonstrerer de forskellige spilelementer.\nDenne introvideo om spillet tager to minutter.\nDen Øde Ø kan spilles sammen på klassen eller i hold.\nHvis hele klassen spiller sammen, foregår spillet på to iPads: en lejr- og en ekspeditions-iPad. På lejr-iPaden læses historien og valgene træffes. Tilslut evt. iPaden til et digitalt whiteboard, så alle kan læse med samtidig.\nEkspeditions-iPaden befinder sig ved Hopspots, hvor brikkerne bruges til fysiske samarbejdsøvelser som fx at fange fisk og udforske øen. På skift sendes små grupper ud til ekspeditions-iPaden hos Hopspots for at skaffe point, mens resten af klassen arbejder med scenarierne. Det vil være en fordel at placere Hopspots og ekspeditions-iPaden uden for klasselokalet, så diskussionen i klasselokalet ikke forstyrres.\nHvis klassen spiller i hold, kan de konkurrere om, hvem der får flest point. Hvert hold skal have en iPad som bruges til lejr-iPad, og holdene sender på skift mindre grupper ud til ekspeditions-iPaden ved Hopspots.\nHer kan du finde supplerende opgaver, du kan bruge i begyndelsen af hvert kapitel.\nSpillet er meget intuitivt opbygget, men vi anbefaler alligevel, at du prøver det lidt af, før du spiller med dine elever. Det kan du gøre på en halv time.\nTip: Den Øde Ø kan også spilles på engelsk. På den måde kan spillet blive endnu mere udfordrende og egne sig godt til engelsktimen eller til et tværfagligt forløb.\nSådan integrerer du Den Øde Ø i hverdagen:\nDen Øde Ø kan bruges som et forløb i dansk, samfundsfag eller engelsk i udskolingen, eller som et Robinsonadeforløb på mellemtrin.\nKlassen kan spille et eller flere scenarier og ekspeditioner i Den Øde Ø og kan altid afbryde, gemme og genoptage spillet senere. Vil I spille hele spillet, bør du afsætte mindst 9 lektioner til det – og meget gerne mere, da det tager tid at spille og diskutere dilemmaerne.\nI denne lærervejledning kan du læse mere om, hvordan du kan gennemføre et forløb i samfundsfag eller dansk samt som Robinsonadeforløb. Her vil du også finde detaljerne om spillets opbygning og regler, samt hvordan det spiller ind i de fælles læringsmål.\nNæste og sidste del af introforløbet vil omhandle Lakridsmanden, et danskfagligt spil udviklet til mellemtrin og udskoling. Hvis du ikke kan vente, kan du som sædvanlig læse foran ved at klikke på “Næste” nedenfor.


Anmeldelse: ’Vores mand i Amerika’ er æstetisk opfindsom krigshistorie og parkrise, men halter i samspillet | Information\nUlrich Thomsens portrættering af Henrik Kauffmann virker lidt for rutineret\nKatalin Vermes/ Nimbus Film\nDen tidligere ambassadør i USA, virkelighedens Henrik Kauffmann, bliver slået ihjel på sit dødsleje af sin hustru Charlotte på Skodsborg Badesanatorium grundlovsdag 1963.\nChristina Rosendahls tredje dansk- og engelsksprogede spillefilm Vores mand i Amerika starter lige dér, altså med slutningen på gamblerdiplomatens lange og kontroversielle liv.\nDog ser vi ikke selve drabet, kameraet panorerer væk fra ægteparret, og dermed gemmes der en overraskelse til slutningen af filmen. Men først skal vi fordybe os i en afgørende periode i ægteparrets liv – præget af både ydre og indre krig.\nKrigsdiplomatens flydende rolle\nTilbagespoling til 1939. Henrik Kauffmann (Ulrich Thomsen) flytter ind i den danske ambassade og sammen med sin hustru (Denise Gough) og to døtre i en villa i Washington D.C., USA. Til et cocktailparty hos dem taler danskerne om Hitler, og der er en splittelse mellem dem, der tror på fædrelandets neutralitetspolitik, og dem, der mener, at vi skal kæmpe mod nazisterne. »Mennesket er ved at begå kollektivt selvmord,« harcelerer advokaten Povl Bang-Jensen (Mikkel Boe Følsgaard).\nHam hyrer Kauffmann. Men først efter at måtte overbevise ham om diplomatiets langt mere flydende rolle under krig. Der åbnes op for helt nye og langt dristigere handlemuligheder. Det får han siden til overmål demonstreret.\nFor krigen kommer som ventet. Tyskland invaderer Polen, og den 9. april 1940 også Danmark. På den anden side af Atlanterhavet er Kauffmann og Bang-Jensen utilfredse med signalværdien i den diminutive militære modstand og den samarbejdspolitik, som den danske regering beslutter sig for.\nKauffmann beslutter sig for at erklære ambassaden uafhængig af den danske regering, da han anser den for under fjendtlig kontrol og uden fri vilje. Den danske regering anklager Kauffman for landsforræderi og lukker for de økonomiske overførsler til ambassaden. Gode råd er dyre, og Kauffmanns storpolitiske moral kalder på amoralske handlinger såsom ulovlig kursspekulation i danske statsobligationer og snart også forsøg på at få adgang til den danske guldreserve, som er blevet sejlet i sikkerhed fra nazisterne, deponeret i Federal Reserve Bank i New York.\nYdre krig og indre borgerkrig\nDet er et vildt stykke Danmarkshistorie. Filmen er »inspireret af virkelige begivenheder«, står der i begyndelsen, og mange af dem – hvor utrolige de end forekommer – er da også sande.\nDet kan konstateres i historikeren Bo Lidegaards bøger I kongens navn og senest Uden mandat, begge om Henrik Kauffmann. Lidegaard har også fungeret som konsulent på Vores mand i Amerika.\nDer er også en parallel historie, der får plads i Lidegaards Uden mandat – dog uden at være rigtig veldokumenteret – og i Rosendahls film: at Henrik Kauffmann ikke kan holde fingrene fra Charlottes søster Zilla Sears.\nLige så moralsk Kauffmann er i forhold til Danmarks suverænitet og krigsindsats, lige så umoralsk er han altså i forhold til sin hustru Charlottes kærlighed. Ja, han trækker også ublu på hendes gode forhold til den amerikanske præsident Franklin D. Roosevelt i sine diplomatiske bestræbelser. På et tidspunkt forhandler den underprioriterede hustru sig endda til sex med sin mand mod at trække på sin goodwill hos præsidenten.\nAltså er der to krige på spil i Vores mand i Amerika. Anden Verdenskrig ovre i Europa og borgerkrig i familien i USA.\nKrigens gru, havens idyl\nDet fortælles opfindsomt i hørefilmiske sekvenser, hvor billeder af familieidyllen i den smukke ambassadørresidens tilsættes lyden af Hitlers krigstaler og folkets »Heil!« af tonemester Peter Albrechtsen. Og i legescener ved swimmingpoolen, hvor bomber detonerer, mens børnene leger med vand i slowmotion. Og det turkis pool-vand bliver diabolsk, mens lyden af fjendtlige ubåde følger børnene under vandet. Det er vellykkede sekvenser, der på anderledes vis fortæller både om krigens gru langt væk og om den interne borgerkrig i Kauffmann-familien.\nDet er også et æstetisk greb, som bruges til at formidle verdenshistoriske begivenheder flere steder i filmen.\nDer sættes i det hele taget en høj standard på den æstetiske side.\nLouise McLaughlin har filmet i varme billeder, gerne i et stramt formsprog med brug af faste indstillinger, lineære kamerature og frække indramninger, der holder folks overkroppe ude af billederne, indtil de sætter sig. Og hun skaber i samarbejde med scenografen Rie Lykke magisk lyssatte billeder og fortryllede tableauer om aftenen og natten i familiens have.\nOg Jonas Struck har komponeret et fint, meddigtende soundtrack med beherskede melankolske kor, dirrende strygere, blidt, men nervepirrende stemplede klaverakkorder.\nDramaet mellem hustru og ægtemand eskalerer i filmen, ofte i Bergman-bitre intermezzi. Men det når også et pinligheds-peak i en offentlig fuldskabsscene, der vækker mindelser om Mike Nichols’ 1966-parkriseklassiker Hvem er bange for Virginia Woolf?, hvor Elizabeth Taylor og Richard Burton fordrukkent natten lang sviner hinanden til.\nFotograf og instruktør har her også blik for børnene, der kommer i klemme. Især deres forvirrede blikke til hinanden, da moren tørrer skum i fjæset på gemalen, mens døtrene sidder i karbadet, skærer i hjertet.\nManuskripttrioen består af Christina Rosendahl, Dunja Gry Jensen, der blandt andet har skrevet tv-episoder af Norskov og Sommer, samt romanforfatteren Kristian Bang Foss. Og de har sprogligt overskud. »Det er jo dumtragisk det dér,« raser Bang-Jensen tidligt i filmen. Og de har leveret og digtet sig frem til overraskende dialoger. I en samtale med Roosevelt fortæller Kauffmanns hustru, Charlotte, at hun tror, hendes mand er forelsket i søsteren. Roosevelt siger, at hans kone Eleanor vist er forelsket i netop Charlotte. Og så foreslår han, at mennesket måske er i stand til at elske flere på én gang.\nIkke just en dialog, man havde forventet mellem en ambassadørfrue og en amerikansk præsident.\nGambling med Grønland\nDa Pearl Harbour bliver angrebet, og USA går ind i krigen, ser Kauffmann en mulighed for at gamble med danske territorier. Grønland er hans trumfkort.\nDiplomati er 50 procent information og 50 procent hasard ifølge Kauffmann. Og nu satser han alt på at få USA til at anerkende ham som uafhængig ambassadør og give ham adgang til de danske guldreserver. Blot skal han overbevise amerikanerne om, at Grønlands kryolit-reserver – til flyproduktion – og en base deroppe kan give dem nem adgang til at forsyne briterne med fly til luftkampen mod Tyskland. Vel at mærke en permanent base.\nDermed kan man se forbindelsen til Rosendahls foregående og anden spillefilm Idealisten fra 2015. Den handler om den amerikanske regerings forsøg på at dække over omstændighederne omkring et amerikansk B-52-bombeflys nedstyrtning den 21. januar 1968 ved Thule-basen – den, som Kauffmann fik forhandlet igennem.\nFlyet havde fire brintbomber ombord, hvilket var og er i strid med Danmarks afvisning af atomvåben på dansk jord. USA hævdede, at flyet ved et uheld kom ind i dansk luftrum, og at alle fire brintbomber var desintegreret, akkurat som de var designet til. Begge dele var løgn.\nIdealisten er en virkelig veldrejet thriller om en radiojournalists afdækning af stråleskader såsom hudsygdomme og sjældne kræftformer, som oprydningsarbejdere efter ulykken led og fortsat lider under.\nDet kniber i samspillet\nVores mand i Amerika er et fint politisk drama om diplomatisk ulydighed og emotionel utroskab. Henrik Kauffmann respekterer hverken som diplomat eller menneske territorial suverænitet. Han giver USA adgang til Grønland, og han lader – trods en vis kamp – ikke sit begær begrænse til ægteskabets enemærker.\nDiplomatiet arbejder på distance fra verdens ulykker, og i stedet er det parforholdskrisen, der skal levere det nære drama. Det kniber det desværre lidt med. Det slår aldrig rigtig gnister i forholdet mellem Kauffmann og svigerinden Zilla. Britiske Zoë Tapper bærer på hemmeligheden med sødmefuld tavshed, mens Ulrich Thomsen bliver lidt for tør i sit portræt af en mand, der altid holder på formerne. En ræv med store indre kampe. I en scene betjener han sig af sit stenansigt fra Festen – kort før talen til faderen om dennes seksuelle misbrug af sønnen. Og det er måske symptomatisk for arbejdet med rollen som Henrik Kauffmann: Det virker rutineret, ikke søgende.\nGenerelt er skuespillerpræstationerne solide, men sjældent sindsoprivende. Franklin D. Roosevelt spilles af britiske Henry Goodman som en ganske vist snu, men også for jovial hyggeonkel. Det tager dynamikken ud af en række scener med ham, om det så er over for Henrik eller Charlotte Kauffmann.\nDer er også et unødigt usympatisk portræt af Udenrigsministeriets direktør, Nils Svenningsen, en af chefarkitekterne bag samarbejdspolitikken. Han spilles af Søren Sætter-Lassen, en mester i at spille snog. Men det er efterhånden også en kliché at hive ham ind til netop den rolle.\nHustruen sætter punktummet\nDet ligger fast, at Henrik Kauffmann var en vild diplomat. Han var med til at redde nationens ære under besættelsen sammen med modstandsfolkene og danskerne i de allieredes tjeneste – noget, der kun nævnes i forbifarten i filmen. Og han var afgørende for, at Danmark blev inviteret med til de allieredes konference i sommeren 1945, hvor FN blev grundlagt. Og han fik gennemført en aftale med USA om den danske ambassades uafhængighed af et besat Danmark. Men han plantede til gengæld USA solidt på Grønland, og her udnyttede amerikanerne groft gæstfriheden ved at medbringe atomvåben.\nMen centralt i fortællingen står også Charlotte Kauffmann, fremragende sammenbidt portrætteret af irske Denise Gough. Hun er uundværlig i gemalens diplomatiske bestræbelser og – helt ind i ægteskabet – inkarnerer hun den pragmatisme i de menneskelige relationer, som diplomatiet fordrer. Der gives og tages. Dog må hun give langt mest.\nDet er Charlotte Kauffmann, der hjælper sin mand med at skrive danmarkshistorie, men det er også hende, der sætter punktum for hans liv.\nOg dette dramatiske overblik over et parforhold viklet ind i diplomati og utroskab fortæller Vores mand i Amerika fornemt.\nFire film om det magtfulde diplomati\n’Dr. Strangelove’ (1964)\nStanley Kubricks sorthumoristiske og egentlig ganske sandsynlige klassiker om kampen for enten at udløse eller afværge en atomkrig.\nPeter Sellers har tre roller i filmen. Han spiller luftværnskaptajn Lionel Mandrake, der på ordre fra en konspirationsgal general beordrer amerikanske bombefly på vingerne for at starte en atomkrig mod Sovjetunionen. Han spiller også amerikanske præsident Merkin Muffley. Og han inkarnerer helt forrygende den tyske nazi-videnskabsmand (dem importerede amerikanerne i stor stil under den såkaldte Operation Paperclip) Dr. Merkwürdigliebe, nu Strangelove – præsidentens videnskabelige toprådgiver.\nI den amerikanske regerings War Room kæmper diplomater og andre topfolk for at finde en løsning. Sagen er, at ingen kan standse angrebsbølgen bortset fra den gale general, som er eneindehaver af kommunikationskoden til bombeflyene.\nDen dag i dag en rystende morsom og skælvende uhyggelig film.\n’The Godfather’ (1972)\nNu forbinder man måske ikke normalt Francis Ford Coppolas mesterværk med diplomati, men i consigliere og advokat Tom Hagen har vi en vaskeægte diplomat, der forsøger at forhandle Don Corleones vilje igennem med fredelige midler. At han så også har vold som ekstra mulighed – bare tænk på den vrangvillige filmproducer, der vågner med sin hingsts afskårne hoved i sine satinlagener – bekræfter blot den prøjsiske general Carl von Clausewitz' berømte ord om, at krig er politikkens fortsættelse med andre midler.\n’Thirteen Days’ (2000)\nSolid og heltedyrkende bekræftelse af diplomatiets betydning for vores verdensfred. Baseret på den sande historie om Cuba-krisen udløst af Sovjetunionens placering af ballistiske atommissiler på Cuba kun 140 kilometer fra Florida.\nFilmtitlen refererer til de 13 dages nervekrig og intense forhandlinger mellem Sovjetunionen og USA, mellem Nikita Khrusjtov og John F. Kennedy, der til sidst forhindrede en atomkrig mellem stormagterne. I hovedrollen som JFK's toprådgiver, Kenny O'Donnell, har vi ærkeamerikanske Kevin Costner. Så er der styr på tingene.\n’In the Loop’ (2009)\nØnsker du en råt morsom udstilling af alt det udiplomatiske og idealløse i diplomatiet? Så se Armando Iannuccis sorte politiske satire om spillet om USA og Storbritanniens mulige deltagelse i en krig i et ikke nærmere specificeret land i Mellemøsten.\nHer er rabiesfrådende spindoktorer, krigsglade og USA-forblændede politikere samt embedsmænd og diplomater, der ikke tænker på andet end deres egne karrierer. Og læg hertil den amerikanske general George Miller (spillet af det afdøde geni James Gandolfini), der overraskende nok støtter Fredsfløjen.\nHver sætning er dyppet i syre og viklet ind i pigtråd. Og der er ikke en sympatisk karakter i sigte.\n’Vores mand i Amerika’ – Instruktion: Christina Rosendahl. Manuskript: Dunja Gry Jensen, Kristian Bang Foss, Christina Rosendahl. Fotografi: Louise McLaughlin. Biografer landet over.\nUlrich ThomsenHenrik KauffmannMikkel Boe FølsgaardChristina RosendahlBo Lidegaard


Tønder Ungdomsskole: Tønder10\nVELKOMMEN TIL TØNDER10\nVi gør dig klar til uddannelseHøj faglighedFokus på socialt samværInspirerende undervisning Hvem er Tønder 10?\nTønder 10 er den del af Tønder Ungdomsskoles brede vifte af tilbud til unge under 18 år, der efter 9. klasse har brug for yderlig faglig kvalificering og/eller afklaring i forhold til fremtidigt uddannelsesvalg. Vi bor på Campus Tønder, som er et samarbejde mellem Tønder 10, Det Blå Gymnasium & Tønder Handelsskole, EUC Syd, VUC Syd, Mind Factory by Ecco samt Vejledningscentret, som består af Ungdommens Uddannelsesvejledning, Ungeindsatsen og Jobcenter Tønder; altså er vi i dagligdagen rigtig tæt på mange af ungdomsuddannelserne og har uddannelsesvejledere lige ved hånden. Det er stor fordel for os og vores elever!\nHvorfor Tønder 10?\nNår man som ung vælger et kommunalt 10. klasses tilbud, er det fordi, man ønsker at blive klar til noget. På Tønder 10 hjælper vi dig med at blive klar til din ungdomsuddannelse og din fremtid. Der er flere forskellige årsager til, at man som ung har brug for 10. klasse:\n-\tDu har ikke opnået det faglige standpunkt, der kræves for at komme ind på en bestemt ungdomsuddannelse.\n-\tDu er ikke blevet erklæret uddannelsesparat.\n-\tDu er i tvivl om, hvilken uddannelse, du vil i gang med, eller måske er din situation, at du ikke ved noget som helst om, hvad du vil bruge fremtiden på.\n-\tDu har nogle personlige udfordringer, der kræver et år i 10. klasse, så du bliver klar på det personlige plan.\nUndervisningen på Tønder 10 veksler mellem skemauger, tværfaglige uger og projektuger. Der skal udarbejdes en obligatorisk selvvalgt opgave, du kan vælge at få bedømt med karakter og en skriftlig udtalelse. Vi har lægger vægt på en høj faglighed, og opfordrer dig til at indstille dig til 10. klasses afgangsprøver i fagene dansk, matematik og engelsk samt valgfagene tysk og fysik/kemi.\nI skoleåret 17/18 tilbyder vi 3 nye, spændende linjer:\n-\tX-retningen – til dig, der ved du vil tage en gymnasial ungdomsuddannelse, men måske endnu ikke hvilken.\n-\tErhvervsskole-retningen – til dig, der ved, du vil tage en erhvervsuddannelse, men måske endnu ikke hvilken.\n-\tAfklarings-retningen – til dig, der endnu ikke har idé om, hvad du vil efter 10. klasse. På alle retninger er dansk, matematik og engelsk obligatoriske fag. Til hver retning knytter sig andre obligatoriske fag. Vi har rigtig mange spændende valgfag, der kan vælges på tværs af retningerne; f.eks. tysk, fysik/kemi, psykologi, aktiv, kreativ, musik, mediefag og innovation.\nVi har stor fokus på din trivsel og det sociale liv på Tønder 10. Det er også en af vores store opgaver at sikre alle trives; det er vigtigt, du trives, når du skal lære! I starten af skoleåret tager vi alle på en introtur, hvor vi alle lærer hinanden at kende gennem samarbejdsøvelser, god kommunikation og selvfølgelig en masse sjov og spas. Ved skoleårets start får du tildelt en kontaktperson, som løbende vil hjælpe med, at du trives. Året igennem laver vi forskellige arrangementer, der bl.a. skal være med til at sikre, at det gode sociale liv bibeholdes. Vi har også et elevråd, du kan blive en del af. Elevrådet arbejder bl.a. på at sikre god trivsel og kommer med idéer til, hvordan det i hverdagen kan være fedt at være Tønder 10 elev.\nHos os får du en god begyndelse på dit ungdomsliv og bliver godt rustet til dit videre uddannelsesforløb og arbejdsliv. Tønder 10 er en god blanding af mange forskellige elever med mange forskellige drømme for deres fremtid. Her har vi plads til alle og har fokus på, at den enkelte får mest mulig med fra sin 10. klasse – både på det faglige, sociale og personlige plan. -\tVi har elever, der fagligt er superdygtige, men som lige mangler et år at modnes i inden det går løs med mange års uddannelse. -\tVi har elever, der på det sociale og/eller personlige plan har fuldstændig styr på deres liv, men som mangler at forbedre det faglige niveau, for at komme ind på drømmeuddannelsen.\n-\tVi har elever, der har fuldstændig styr på alt, men som gerne vil holde alle muligheder åbne endnu et år, inden de vælger uddannelse. -\tVi har elever, som er helt rundt på gulvet, når de starter hos os, og derfor vælger 10. klasse, så vi kan give dem den rette guidning og støtte til at træffe valg om ungdomsuddannelse.\nDu og dine forældre og andre interesserede er altid velkommen til at kontakte os, hvis der er spørgsmål til os. I kan komme forbi os på Campus Tønder, Martin Hammerichsvej 3 i Tønder eller kontakte os pr. telefon eller e-mail. Tlf. 7492 8399 / 7492 8398. E-mail: toender10@toender.dk\nSes vi? Det VED vi, vi gør!\nFind links til vores spændende linjer nederst på siden!\nVed sygdom:Ring Tlf.: 7492 8399mellem kl. 7:45 - 8:00\n(Husk at ringe hver dag, du er syg)Tønder10Martin Hammerichsvej 36270 Tønder(+45) 74928399L I N K S\nPersonalet på Tønder10TØNDER10 tilbyder følgende spændende linjer:\nAKTIV LINJEPRAKTISK LINJESAMFUNDS LINJESCIENCE LINJEMULTI LINJEEUD10 LINJEKlik her for TØNDER10 2017-18 folder


Dårligt bredbånd kan tvinge firma til at flytte - Randers Netavis\nChristian Brøns (tv), medlem af byrådet for Venstre besøgte forleden Sylvester Hansen (th) hos firmaet Salming Danmark A/S i Uggelhuse for at snakke om løsning på de dårlige bredbåndsforbindelser i Randers opland.\nDårligt bredbånd kan tvinge firma til at flytte. Det er firmaet Salming Danmark A/S fra Fjordvej 2 i Uggelhuse, som har store dækningsproblemer.\nFirmaet er i kontakt med hele Europa, og er derfor helt afhængige af en ordentlig mobil- og bredbåndsdækning\n– Vi taler rigtig meget telefon og ofte kan kunderne og jeg slet ikke høre hinanden, og der er steder i huset, hvor der overhovedet ingen forbindelse er fortæller direktør for Salming Danamrk A/S Sylvester Hansen.\n– Vi har prøvet samtlige telefonselskaber fra store til små. For nylig skiftede vi fra TeleVox til Telia, fordi Telia er det bedste af det dårligste.\nSalming Danmark A/S taler dagligt både med hovedkontoret i Sverige, og med kunderne her i landet. Samtidig korresponderes meget på mails.\nSylvester Hansen vurderer at han taler i telefon omkring 10 timer om ugen.\n– Vi lever jo af at snakke i telefon samt sende og modtage mails forklarer han, men mange gange kan han end ikke åbne firmaets hjemmeside.\nDirektøren oplyser, at firmaet har prøvet forskellige teleselskaber, og nogle selskaber har tilbudt dem en såkaldt Kuppel, som vil booste signalet. Men det vil koste firmaet 3.000 kroner om måneden, og derfor er den løsning ikke aktuel.\n– Den tid som vi har brugt på at få forbindelse, står slet ikke mål med den tid, som i stedet kunne være brugt konstruktivt på kunder, tilføjer Sylvester Hansen.\n– Alternativet er at flytte virksomheden ind til Randers, og hvis det bliver aktuelt, så passer det ikke med politikernes udsagn om at ville gøre noget for udkantsdanmark, betoner direktøren.\nSylvester Hansen frygter for konsekvenserne, hvis der sker en ulykke i virksomheden. Det er nemlig ikke over alt han kan komme igennem på 112.\n– Hvis det sker, så skal jeg først finde et sted her på ejendommen, hvor der er forbindelse, indskyder Sylvester Hansen.\nDirektøren peger på, at en løsning kunne være at sætte en ekstra mast op i Uggelhuse, men han tror ikke på at der er et marked for det i landsbyerne, med henvisning til at det er for dyrt for teleselskaberne.\n– Havde vi været en stor virksomhed ville der med sikkerhed allerede være en ny mast herude, men nu er vi jo kun et mindre firma, og så er teleselskaberne lige glade med os, bemærker han.\nForleden besøgte medlem af byrådet for Venstre, Christian Brøns firmaet, og kunne ved selvsyn se, at det er et stort problem for virksomheden. I øvrigt har han konstateret, at der flere steder i kommunens udkantsområder, er problemer for andre virksomheder i.\n– Det er ikke rimeligt, at man ikke giver virksomhederne rimelige vilkår, når de er med til at bidrage til fællesskabet, som disse to virksomheder her i høj grad gør, erklærer Christian Brøns, som fastslår, at bredbånd og mobildækning er et led i den moderne infrastruktur og dermed er et stort problem over alt i Uggelhuse.\nSamtidig påpeger han, at det ikke bare er et problem for virksomhederne, men også for borgerne.\n– Hvis man hverken har mobildækning eller internetdækning, så er der altså ikke nogen, som har lyst til at bo eller flytte til herud, pointerer han.\nI forbindelse med budgettet har byrådet afsat 2 mio. kroner i 2018, og yderligere to mio. kroner i 2019 til bl.a. at se på de problemer som er i udkantsområderne. Derud over er der ansat en bredbåndskoordinator, som er ansat til at styrke udbredelsen af højhastigheds-bredbånd i hele kommunen.\nChristian Brøns bemærker, at det kan blive nødvendigt at sætte kommunale master op i de områder, hvor dækningen er utilstrækkelig.\n– Vi har et mål om, at 98 procent af helt Randers Kommune skal være dækket, og det kan vi ikke opnå med markedet alene. Så kan én af løsningerne være, at vi sætter kommunale master op, med henblik på at beholde virksomheder som Salming A/S her i området, men også for at trække nye borgere til understreger Christian Brøns.\nFolketinget har bevilget 200 mio. og den første ansøgningsrunde er allerede afsluttet. Herefter skal det evalueres om det er lykkedes at skabe bedre bredbånd, hvorefter det bliver besluttet om der skal bevilges flere penge til området. Kommunerne kan ikke få del i disse 200 mio. kroner, men er tiltænkt private organisationer og virksomheder.\nI Randers Kommune samarbejder Erhverv Randers med kommunen i projekt ”Bedre bredbånd”, for at understøtte udbygning af den IT-infrastruktur, som er nødvendig for at lokale virksomheder kan koble sig på og udnytte digitale tjenester.\nIdéen er at Randers Kommune, Erhverv Randers og en række andre erhvervsforeninger tilsammen laver et udbud. Ved at pulje efterspørgslen på hurtige forbindelser i et intelligent udbud, er det målet at få hurtige internetforbindelser til attraktive priser.\nFirmaet er importør af brandet Salming, som er svensk. Salming Danmark A/S er leverandører til diverse internetfirmaer og sportsbutikker herunder Intersport Randers. Af samarbejdspartnere er bl.a. Randers HK og Randers herrehåndbold.\nSalming Danmark A/S leverer til forskellige sportsgrene herunder håndbold og floorball. Firmaet har de seneste tre år boet i Uggelhuse.


Rådgiver Kontakt Profil\nDennis Aagaard Mortensgaard\nHavneparken 4 6 2\nUddannelse: Htx Student\nStilling: Selvstændig konsulent\nErfaring: 7år +\nTimepris: kr. 1.450,00\n2008 - 2014 CRM Konsulent og udvikler / Kontineo A/S\nArbejdet med nyimplementering og rådgivning indenfor CRM\n2012 - 2014 CRM Konsulent og udvikler / Vækstpartner ApS\n2014 - 2018 CRM Systemkonsulent / Proinfo A/S, Concare CRM, Core CRM\nArbejdet med nyimplementering og rådgivning indenfor CRM, samt rådgivning og udvikling af procesautomatisering\n2016 - 2021 BI- og CRM specialist / Business Analyze Danmark ApS, DoWEB ApS\nSelvstændig konsulent, indenfor BI, procesoptimering og CRM\nDigital omstilling (Primær kompetence)\nJeg har siden 2008 beskæftiget mig primært med implementering af CRM hos virksomheder i alle segmenter, samt udvikling af tilpasninger og moduler hertil. Jeg har specialiseret mig i det norsk udviklede SuperOffice CRM, samt BI systemet Business Analyze der integrerer med blandt andet SuperOffice. Jeg er autodidakt konsulent, og har gennem min karriere udviklet en rigtig god forretningsforståelse, hvilket i tillæg til mine tekniske evner, giver mig en unik kombination af teknisk og forretningsmæssig indsigt, som mine trofaste kunder nyder godt af.\nDet er vigtigt når man implementerer et nyt forretningskritisk system som et CRM system er, at man som ledelse formår at få medarbejderne med på rejsen, så de ikke blot føler de får trukket et nyt system over hovedet med overvågning for øje. Hvis medarbejderne ikke er motiveret til at levere data i virksomhedens nye system, vil systemet være noget nær ubrugeligt og i bedste fald komme til at fungere som glorificeret telefonbog.\nDerfor gør jeg i alle projekter jeg er involveret i et stort nummer ud af også at belyse fordelene dels for ledelsen men især også for manden på gulvet, med fokus på både brugervenlighed og optimerede processer - dog med fokus på at bibeholde så meget standard funktionalitet som overhovedet muligt. Det gælder både når vi snakker CRM og BI.\nEt typisk projekt starter med et møde med min klient, hvor jeg typisk modtager en gennemgang af virksomheden, og dens nuværende forretningsprocesser. Vi tager herefter en snak om hvad man realistisk ville kunne optimere på, herunder hvilke værktøjer man kunne tage i brug. En del af mine klienter bruger mig som sparringspartner ved valg af nye værktøjer, og sikrer sig på den måde at de hverken skyder gråspurve med kanoner, men at det nyindkøbte værktøj også lever op til de krav virksomheden måtte have.\nNår vi så er kommet frem til en eller anden form for enighed omkring hvad man ville kunne optimere i virksomheden, kigge jeg på hvilke systemer virksomheden kunne få glæde af, og jeg kigger også på de systemer virksomheden selv foreslår, hvis relevant. Herefter har virksomheden mulighed for at bruge mig under udviklings og implementeringsfasen, enten som tovholder eller som udvikler afhængig af om opgaven ligger indenfor mit kompetenceområde. i Så fald udarbejdes der et estimat, og opgaven påbegyndes. Klienten holdes naturligvis opdateret undervejs - skulle der opstå situationer, eller forhold undervejs som ikke var afklaret på forhånd, og / eller forhold der kunne afføde en bedre løsning end den der er under udvikling, gøres man opmærksom på det med det samme, og udviklingsprocessen tilpasses herefter "den nye virkelighed".\nTilslut dokumenteres og testes systemet / processen, og herefter overleveres det og der udføres undervisning hvis det ønskes.\nForretningssystemer - ERP / MRP Jeg har deltaget i projekter hvor der skulle udvikles Integrationer mellem blandt andet Navision, Business Central, Monitor ERP, Billy, Dinero, E-Conomic m. fl. Opgaverne har typisk bestået af både specificering men typisk også deltagelse i udvikling af disse.\nBig Data / Busines Intelligence - dataanvendelse Har i 4 år arbejdet med BI systemet Business Analyze, hvor jeg både har rådgivet mine kunder omkring anvendelse af data, og også om hvilke data der kunne give mening at rapportere på, hvad end der er tale om KPI målinger, salgscoaching mm. Derudover tænker jeg også rapportering ind i de opgaver jeg løser generelt, herunder integrationer og automatiseringer.\nJeg designer både datasæt i SQL og designer også dashboards ud fra virksomhedens ønsker.\nSystematisk kundebearbejdning - CRM 13 års erfaring med CRM systemet SuperOffice. Har desuden snust til både SalesForce og Microsoft CRM. Løst mange forskellige SuperOffice projekter, og udviklet moduler og tilpasninger såsom CVR integration, Quoting, kunde selvbetjeningsportaler o. lign.\nProduktkonfigurationssystemer Har arbejdet med Autodesk Configurator 360 embedded, for en kunde der havde behov for at få det integreret i sit Wordpress CMS. Når produktet var færdigkonfigureret blev det sendt direkte over i en opportunity i SuperOffice, der herefter startede et workflow med henblik på godkendelse, manufacturing og til sidst salg og levering.\nProduktudvikling - digitale løsninger I min tid hos firmaet Kontineo A/S deltog jeg i konceptudviklingen af ruteplanlægnings softwaren C-Route, som jeg også efterfølgende hjalp med videreudvikling, drift og vedligehold af. Derudover har jeg udviklet flere modulkoncepter, som er beskrevet men som endnu ligger i skuffen.\nVæksthuset, Den erhvervsdrivende fond Større integrationsprojekt, mellem SuperOffice, Business Central og Københavns Kommunes Udbudsportal. Deltaget i udarbejdelse af forretningprocesser, rapportering samt forestået selve integration og opsætning af SuperOffice. hjælper desuden med daglig drift og support.\nC.K. Environment A/S Automatisering af kundeservicesager, indmeldelsesflow på hjemmeside med data hentet direkte fra CRM systemet, samt digitalisering af database over instrumenter. Virksomheden har opnået forbedret datakvalitet, samt større kundetilfredshed idet oprettelse af servicesager er gjort meget nemmere.\nPR Electronics A/S Løbende vedligehold af virksomhedens SuperOffice løsning, sparring omkring nye tiltag i systemet og udvikling af moduler og tilpasninger på bestilling. Derudover har jeg hjulpet med diverse udtræk fra CRM systemets database med henblik på rapportering, masseopdatering med mere.\nDanfoss Fire Safety A/S Sparring og udvikling af flere forskellige automatiseringsløsninger. Herunder brugersynkronisering af partnere mellem SuperOffice og virksomhedens partnerportal hjemmeside bygget i Wordpress CMS. Udvikling og design af 3d produkt konfigurator med integration til SuperOffice, Udvikling af specialdesignet tilbudsmodul, med udvidelse af Standardfunktionalitet i SuperOffice. Opsætning af BI rapportering i Business Analyze fra hhv NAV og SuperOffice og meget meget mere.\nA/S A.P. Botved Drift og support af virksomhedens SuperOffice løsning, udvikling af integration til HubHus marketing system, opsætning og sparring omkring rapportering i Business Analyze BI system, portering af rapporter fra Power BI, med integration til NAV og SuperOffice\nDansk Psykologforening Integreret medlemssystem til virksomhedens hjemmeside - visning af samtlige psykologer i Danmark, kodning af søgefunktion samt visning på Google Map. Automatisering af website backup proces, opdatering af data på website mm. Dertil integration fra medlemssystem til Randbøll SurveyXact\nGrøn Digital Omstilling (Sekundær kompetence)\nSom beskrevet tidligere, deltog jeg for en del år siden i udviklingen af ruteplanlægninsværktøjet C-Route, som hjalp salgs og service virksomheder med ruteoptimering baseret på kundesegmentering. Det gav virksomhederne mulighed for kun at besøge de kunder der var vigtigst at besøge, og derudover besøge flest mulige kunder på samme rute med færrest mulige kilometer på tælleren. Jeg har siden hjulpet kunder med alternative løsninger, da virksomheden lukkede i 2014.\nForretningsudvikling Jeg kan hjælpe med optimering af forretningen vha. software løsninger og rapportering. Har igennem mit virke som konsulent, hjulpet mange virksomheder igennem årene, og har i den forbindelse opnået stor forretningsforståelse, det kombineret med teknisk indsigt og logik vil kunne hjælpe med automatisering og optimering af forretningsprocesser.\nFalck Jeg bistod Falck i implementeringen af C-Route, der over en årrække hjalp Falck med at minimere antallet af kørte kilometer betragteligt. Falck skiftede dog CRM system, og kunne derfor desværre ikke fortsætte med at bruge C-Route. Samarbejdet ophørte derfor efterfølgende.\nGF Forsikring Pilotprojekt, implementering af CRM med ruteplanlægning. Modulet hjalp både assurandørerne i marken, men også i telemarketing afdelingen, der kunne booke den assurandør der var nærmest den dag kunden var tilgængelig. GF Forsikring valgte desværre ikke at beholde SuperOffice, hvorfor C-Route ikke længere kunne bruges\nTema – Digital bogføring (Primær kompetence)\nForretningssystemer – ERP / MRP Jeg har deltaget i projekter hvor der skulle udvikles Integrationer mellem blandt andet Navision, Business Central, Monitor ERP, Billy, Dinero, E-Conomic m. fl. Opgaverne har typisk bestået af både specificering men typisk også deltagelse i udvikling af disse.\nRådgiveransvarsforsikring: Top Danmark


Nederdele og Kjoler(121)\nSandaler og klipklapper(104)\nMedie- & mobiltilbehør(46)\nBuksedragt og heldragt(29)\nAEROREADY You for You bh-top\nBelieve This Medium-Support Workout Logo Plus Size bh\nNINI GFX AM BRA\nFARM Rio AEROREADY Print Padded bh-top\nLight-Support Yoga bh\nDon't Rest Plus Size bh\nStudio Plus Size bh\nCircuit Medium-Support bh\nFind den ideelle sports-bh til din træningsform\nDu giver alt, hvad du har, under træningen. Derfor forventer du det samme af din sports-bh. Den skal yde perfekt støtte under hver eneste yogaøvelse, burpee eller tur på crosstraineren, så du kan føle dig veltilpas og i gode hænder. Tryghed er en forudsætning for at kunne yde sit ypperste og nyde øjeblikket til fulde. Oplev den exceptionelle komfort og støtte i adidas’ udvalg af sports-bh’er til kvinder, så du kan udføre enhver øvelse med selvtillid.\nVi går ikke på kompromis, og det bør du heller ikke\nDet kan være en vanskelig proces at finde den perfekte sports-bh. Men vi kan love, at det er besværet værd. Det kan gøre underværker for din præstation at træne i en bh, som minimerer de bevægelser, dine bryster udsættes for. Giv dig selv fordelen ved, at ingen ydre faktorer står i vejen og hindrer dig i at nå dine mål. Find en bh, som passer til dine behov og egner sig til din sportsgren, uanset om du er til cykling eller cirkeltræning, håndbold eller HIIT.\nHvad siger din sports-bh om dig?\nTakket være de subtile og funktionelle modeller, som klarer opgaven uden svinkeærinder, og de sprælske, stilede og kreative indslag, som også har et mere æstetisk formål, dækker adidas’ kollektioner af sports-bh’er til kvinder alle dine behov med alt lige fra klassisk sportswear-stil med de tre ikoniske striber til moderne, smart design. Er bæredygtighed vigtigt for dig? Så udforsk vores sports-bh’er til kvinder, som er fremstillet ved hjælp af havplast og genanvendt polyester. Uanset hvilken sportsgren du udøver, kan du gøre noget godt for dig selv og samtidig gøre en positiv forskel.


37 nye Officershuse til salg på Flyvestation Værløse\nFlyene er landet for sidste gang, og Flyvestation Værløse forvandler sig i disse år til et spændende boligområde med masser af natur, lys og luft. Nu sætter REKA Gruppen 1. etape af 37 nye, arkitekttegnede huse til salg med navnet Officershusene. Byggeriet er i gang.\nDen militære baggrund fornægter sig ikke på den 500 hektar store grund, som blot ligger en halv times kørsel fra Rådhuspladsen i København. Historien lever videre med fredede hangarer, åbne vidder og nye huse som fx Officershusene, der nu bliver sat til salg.\nREKA Gruppen fra Varde står - på vegne af investeringsgruppen West-Coast Real Estate III og KPC Ejendomsudvikling A/S - bag de 37 huse. Husene er tegnet af arkitektfirmaet Tredje Natur, som også har udarbejdet helhedsplanen for området. Officershusene er eksklusive huse i 1- og 2-plan samt rækkehuse og dobbelthuse.\nFlyvestationen tiltrækker mange\n”Flyvestation Værløse ligger så bynært, som man kan komme, og det unikke naturområde er tænkt ind i husenes arkitekturen. Officershusene er attraktive for både børnefamilier, der er vokset ud af lejligheden i København, seniorer og mange andre mennesker, som udover en eksklusiv bolig også drømmer om lys, luft og fællesskab,” siger Jesper Kristensen, som er adm. direktør for REKA Gruppen.\n”Eksempelvis er den gamle Hangar 3 totalrenoveret og omdannet til et spændende fælleshus for alle områdets beboere. Her er fx gode køkkenfaciliteter, spisesal, flere multihaller og meget andet,” fortæller Jonas Gejl Lauridsen, som er projektleder hos REKA Gruppen. Han fremhæver, at områdets nye boliger dækker alt fra fritliggende huse til rækkehuse og bofællesskaber.\n”Netop fordi der er en ambitiøs helhedsplan for området, så er der tale om et unikt boligområde med en stor variation i bebyggelsen, og hvor nyt og gammelt giver en ganske særlig atmosfære midt i et enestående naturområde, siger Thomas Lausen fra Home i Værløse, som har første etape af Officershusene til salg.\nLyst og i nordisk design\nHusene bliver fra 112 til 139 kvadratmeter i et lyst og nordisk design i de bedste materialer. Alle husene åbner op ud mod naturen og har store vinduespartier med masser af lysindfald.\nThomas Lausen fra Home er sikker på, at mange vil være interesseret i Officershusene på grund af ’hele pakken’: Mulighed for at få indflydelse på boligen gennem valg af materialer, arkitektur, let at holde vedlige, lavenergi, kvalitet, tæt på København og ikke mindst de mange grønne åndehuller og udsigten til, at de første af Officershusene er færdige i december 2021. Sidste etape er færdig i foråret 2022.\nREKA Gruppen har mange års erfaring som bygherre med projektudvikling og salg af ejendomme i de største byer i Danmark. Husene bliver opført af Danhaus fra Esbjerg, som har specialiseret sig i byggeri af især rækkehuse og bofællesskaber med fokus på lavenergi og miljø. De to parter har sammen udviklet, bygget og solgt mere end 350 dobbelt- og rækkehuse efter samme koncept som Officershusene.\nAlle vil gerne sætte et personligt præg på deres bolig. Derfor er der lagt stor vægt på fleksibilitet i den måde, som den enkelte familie kan indrette sig på med hensyn til materialer. Danhaus har mange års erfaring i at bygge boliger, hvor de kommende ejere netop sætter deres personlige præg på boligen.\n”Hvis huset bliver købt på tegnebrættet, kan man selv være med til at vælge materialer ud fra et stort udvalg. Eksempelvis kan køberne få indflydelse på køkken, gulvbelægning, farver og terrasser. Det er netop de personlige valg, som gør, at man føler sig helt hjemme. Vores bolig viser, hvem vi er,” forklarer Johannes Schmith, adm. direktør i Danhaus.\nVedhæftede illustrationer fra Officershusene kan frit benyttes\nOm investorerne i investeringsgruppen West-Coast Real Estate III\nAdvokat Peter Kirk Larsen er bestyrelsesformand for advokatfirmaet Kirk Larsen & Ascanius med hovedsæde i Esbjerg og kontorer i Herning, Skjern og København.\nKPC er en familie- og medarbejderejet virksomhed. KPC er eksperter i projektudvikling samt hoved- og totalentrepriser.


Hjælp til fastlæggelse af det primære formål\nFlowdiagram for ansvarsdeling\nHjælp ved uenighed om udleveringsforpligtelsen\nArbejdsgruppens opgave og sammensætning\nFind ProdukterMobilitet og transportManuel kørestol\nEn kørestol er en stol på hjul. Den drives frem ved hjælp af drivringe monteret på baghjulene eller skubbes frem af en ledsager ved hjælp af skubbehåndtagene. En kørestol består af en ramme med integreret sæde og ryg.\nEksempler på kørestole: Transportkørestole, manuelle kørestole, fastramme kørestole og komfortkørestole.\nSammenhæng som produktet indgår i\nEn kørestol anvendes i forbindelse med en nedsat gangfunktion. F.eks. ved nedsat eller manglende kraft og stabilitet, ved behov for reducering af belastningen på hofter, knæ og fødder, ved hel- eller delvis lammelse, ved nedsat gangdistance m.m.\nUdstyr og tilbehør, som er en integreret del af produktet\nArmlæn, fodstøtter, pude, trykaflastende pude / siddepude, specialryg, sidestøtter, bremser, nakkestøtte, beskyttelsesskærme m.m. er eksempler på udstyr og tilbehør. Produkterne anses for at være en integreret del af produktet og/eller nødvendig for anvendelsen af produktet og udleveres af den instans, der er ansvarlig for at udlevere produktet.\nDet primære formål med anvendelsen\nEn kørestol har ét formål i en sammenhæng og et andet formål i en anden sammenhæng. Der er foretaget en konkret vurdering af, hvad det primære formål med anvendelsen af kørestolen er i forskellige sammenhænge. Se vejledende ansvarsdeling.\nI nogle tilfælde har kørestolen flere formål på samme tid i den samme sammenhæng. I disse sager skal der foretages en afvejning af behandlende-, trænende- og afhjælpende formål, således det kan afklares hvilket formål, der er det primære, og hvilket formål der er det sekundære.\nSe "Hjælp til fastlæggelse af det primære formål".\nBemærkninger og særlige aftaler\nNår borger efterspørger en kørestol, og det primære formål med anvendelsen er at kunne deltage i udflugter, dagsture, ferie, familiebesøg m.m., opfylder borger ikke betingelserne for udlån/ordination jf. Sundhedsloven §74 og Serviceloven §112. I disse tilfælde skal borger selv afholde udgifterne til køb/leje af en kørestol.\nAnkestyrelsen har ikke truffet en principafgørelse om dette produkt.\nProduktet anvendes som led i en behandling eller som led i fortsættelse af den iværksatte behandling med henblik på at tilvejebringe yderligere forbedring af det resultat, som er opnået ved behandlingen, eller at forhindre forringelse af dette resultat jf. Sundhedsloven § 74 /Cirkulære om afgrænsning af behandlingsredskaber, hvortil udgiften afholdes af sygehusvæsenet.\nUdleveringsforpligtelsen ligger hos hospitalet.\nHjælp til fastlæggelse af formål\nBegrundelse og uddybning\nEn kørestol har et behandlende formål og betragtes som et behandlingsredskab i følgende sammenhænge\nNår den ordineres i forbindelse med en forundersøgelse, og lægen vurderer, at den er nødvendig forud for en behandling (operation).\nNår der opstår behov for den under indlæggelse.\nNår der er behov for den efter udskrivelse, da lægen vurderer, at den er nødvendig i en periode for at overholde et behandlingsregime eller restriktioner efter udskrivelse.\nProduktet anvendes med henblik på at afhjælpe følgerne af en midlertidig eller varig fysisk eller psykisk funktionsnedsættelse. Det er en betingelse, at produktet i væsentlig grad afhjælper følgerne af funktionsnedsættelsen eller i væsentliggrad kan lette den daglige tilværelse i hjemmet jf. Serviceloven § 112 eller § 113B.\nUdleveringsforpligtigelsen ligger hos kommunen.\nEn kørestol har et afhjælpende formål og betragtes som et hjælpemiddel i følgende sammenhænge:\nNår den i væsentlig afhjælper en nedsat gangfunktion.\nNår den i væsentlig grad letter udførelsen af daglige gøremål såsom egenomsorg, praktiske opgaver, aktiviteter og mobilitet.\nNår den er nødvendig for at kunne færdes med eller uden ledsagelse i forskellige omgivelser.


Danish Crafts søger ny direktør - kunsten.nu - Online magasin og kalender for billedkunst\nDanish Crafts søger ny direktør\nDanish Crafts udstilling Mindcraft på Milan Design Week. Foto: Danish Crafts /Luigi Ferreri\nDanish Crafts søger nyt ansigt til at promovere dansk kunsthåndværk og design nationalt og internationalt.\nPr. 1. januar 2009 søger Danish Crafts ny direktør. Centret, der er en selvstændig institution under Kulturministeriet, leder efter en visionær person, der kan bringe nye idéer i spil og udvikle institutionen.\nDet lykkedes i år for første gang afgående direktør, Birgitte Jahn, at få finansieret Danish Crafts deltagelse på den anerkendte Design Week i Milano. Udstillingen Mindcraft præsenterede moderne dansk kunsthåndværk og design for et interesseret internationalt publikum.\nBirgitte Jahn udtalte i den forbindelse til Berlinske Tidende: "Vores designere har fået god respons og mange kontakter. Samtidig har utrolig mange gallerier og museer ytret ønske om at vise vores udstilling. Så mit bud er, at vi også er med i Milano næste år, selv om jeg lige nu ikke kan garantere det."\nEn spændende udfordring for den nye direktør.\nInteresserede kan se stillingsopslaget på Danish Crafts hjemmeside.\nDanish Crafts er en selvstændig institution under Kulturministeriet, der har til formål at synliggøre, promovere og øge afsætningen af dansk kunsthåndværk i Danmark og udlandet.\nDanish Crafts udgiver hæftet Guide til Dansk Kunsthåndværk og Temabladet Fokus. Deres hjemmeside rummer en database med profiler på mere end 450 kunsthåndværkere og designere.\n'Danish Crafts søger ny direktør'


Mødre skal ofre sig for livet i Nicaragua | Svens blog\nMødre skal ofre sig for livet i Nicaragua\nPosted on 13/10/2006 by Sven Gårn Hansen\tEn mulig venstrefløjssejr i det nicaraguanske valg den 5. november kan paradoksalt nok komme til at betyde stramninger i forbudet mod abort. Nicaragua slutter sig måske snart til den håndfuld lande, der forbyder alle former for abort, også hvis moderens liv er i fare.\nMarch for livet\nDen 6. oktober demonstrerede ti-tusinder af nicaraguanere foran parlamentet for “retten til livet”. Folk kom fra hele landet. Alene biskopperne i landdistrikterne Matagalpa og Esteli havde tilsammen organiseret 60 busser af troende.\nModsat andre demonstrationer blev de religiøse demonstranter, med biskopper og ledere fra protestantiske sekter i front, ikke mødt med knippelsuppe, men af parlamentets præsidium.\nMed den sandinistiske parlamentsformand Rene Nunez i spidsen lovede de parlamantariske partiers ledere snarest at fremføre et lovsforslag, der vil øge strafferammen for ulovlig abort fra 1-3 år til 10-20, og vil lukke den nuværende lovgivnings eneste smuthul, nemlig adgang til den såkaldte terapeutiske abort, hvor abort ikke straffes hvis moderens liv er i fare.\nHvis det lykkes at indføre det totale abortforbud, vil Nicaragua blive det tredje land i Latin Amerika, der ikke tillader abort under nogen som helst omstændigheder.\nKvindegrupper prøvede at gøre gengæld ved demonstrationer og happenings den 10. oktober, men overfor for menighedernes tusinder kunne kvindesagsforkæmpernes få hundrede fremmødte aktivister ikke stille meget op.\nTerapeutisk abort har været tilladt i Nicaragua siden 1893. Kampen mod den har været den katolske kirkes slagsag siden 2003. Dengang bragte en niårig pige, der var blevet voldtaget og fik foretaget en abort trods kirkens offentlige fordømmelse, de nicaraguanske sind i kog.\nKaraktermord og kirkepolitik\nKirkesamfundendes massemobilisering skal ses i sammenhæng med valgkampen op til Nicaraguas kommende præsidentvalg den 5. november. Den katolske kirke og en række protestantiske kirkesamfund har valgt at markere troens politiske magt ved at gøre parolen ”Stem ikke på en aborttilhænger” til det religiøse Nicaraguas budskab under valget.\nTruslen om at få blive fordømt fra landets prædikestole har været effektiv. De tre største partier har alle udtalt sig til fordel for et forbud. Det drejer sig om Jose Rizos højre-populistiske Konstitutionelle Liberale Parti, Eduardo Montealegres konservativt-liberale Nationale Liberale Alliance og Daniel Ortegas venstre-populististiske Sandinistfront. I en meningsmåling offentliggjort den 29. september fører Ortega med 31 procent af stemmerne, mens Montealegre og Rizo deler de borgerlige stemmer mellem sig med henholdsvis 26 og 14 procent.\nKun den socialdemokratiske udbrydergruppe fra sandinistfronten, Den Sandinistiske Reformbevægelse – med 16 procent af vælgerne bag sig – har fastholdt sin støtte til den nuværende lovgivning.\n– Jeg er tilhænger af den terapeutiske abort, fordi når moderens liv er i fare er det ikke længere et sprøgsmål om abort, men om at redde livet, sagde reformsandinisternes kandidat, den pæne økonom Edmundo Jarquin, med en mangeårig karriere i Verdenbanksystemet bag sig.\nReaktionen er ikke udeblevet. Jarquin anklages nu af lige så pæne biskopper for at være”morder” og for ”at dyrke dødens kultur”.\nNicaragua har en stærk kvindebevægelse, og siden kommunevalget i november 2004 regeres tre fjerdedele af befolkningen af sandinistiske borgmestre. Alligevel forlod sandinistfronten, der præsenterer sig som en revolutionær, anti-imperialistisk forkæmper for de fattiges sag, i august sin hidtidige tilslutning til den terapeutiske abort.\nBag holdningsændringen ligger, at sandinisterne ser det kommende valg som deres bedste chance siden 1990 for at vinde den politiske magt i landet. Under valgene i 1996 og 2001 spillede hyrdebreve, der blev oplæst under de katolske gudstjenester, en vigtig rolle i sandinistfrontens valgnederlag. Sandinistfronten har derfor længe bejlet til den katolske kirkes elite for i det mindste at opnå dens neutralitet i det kommende valg den 5. november.\nGud og tilgivelse spiller en central rolle i alle Daniel Ortegas taler, den katolske kirkes hvid-gule farver har sneget sig ind på alle Sandinistfrontens plakater og reklamematerialer i takt med at de rød-sorte kampfarver er forsvundet, præster inviteres til at holde prædikener på mindedagen for den sandinistiske revolution den 19. juli. Den nye tilnærmelse blev – til stor forargelse for nogle, og stor fornøjelse for andre – offentligt markeret i 2005, da Daniel Ortega og hans mangeårige livspartner og kampagneleder Rosiario Murillos lod sig vie – for anden gang – af Nicaraguas ærkebiskop under en stærkt opreklameret ceremoni i Managuas katedral.\nBordet fangede for sandinistfronten, da Rosario Murrillos i august erklærede, at FSLN forlod sin hidtidige tilslutning til nuværende abortlov.\n– Nej til abort, ja til livet. Ja til til de religiøse overbevisninger, ja til troen, ja til den søgen efter Gud, Han, der alle dage giver os alle styrke til at genoptage vandringen, sagde de revolutionæres kampagneleder.\nOnde tunger påstår, at Daniel Ortegas indflydelse i retssystemet, og den katolske kardenal Miguel Obandos påståede behov for ikke at blive retsforfulgt for finansielle julelege i driften af et privat katolsk universitet, også spiller en rolle i den nylige forbrødring mellem de gamle dødsfjender.\nSige et, gøre andet\nUmiddelbart synes kirkens og de tre største partiers holdning at være en folkesag. Avisen El Nuevo Diario offentliggjorde i 2005 således en meningsmåling, hvor 82% svarede ja til, at ”terapeutisk” abort skulle gøres strafbart.\nMen der er stor afstand mellem offentlige ytringer om abort og nicaraguanske kvinders virkelighed. Ifølge Nicaraguans Sundhedsminsisterium svarer landets aborttal til, at 72 ud af hver 100 kvinder i Nicaragua får en abort i løbet af deres liv.\nNicaraguas sundhedsministerium anslår, at der udføres ca. 32.000 aborter om året. Det er cirka en femtedel af alle graviditeter. Kun seks af disse aborter er lovlige.\nHvert år behandler landets hospitaler over 6.000 kvinder for komplikationer fra ulovlige aborter.\nOgså hvad angår prævention er den talte moral ude af trit med virkeligheden. Trods kirkens fordømmelse af al prævention svarede 40% af alle kvinder og 68% kvinder i et fast parforhold ja til, at de bruger prævention, i en undersøgelse lavet af Nicaraguas folketællingsinstitut.\nVind i kristne sejl\nAbortkampen er spydspidsen, men bagved ligger en bredere kamp. Den katolske kirke øjner i disse år en chance for at genvinde lederskab blandt de kristne trossamfund i Nicaragua, og for at genvinde samfundsmæssig indflydelse, blandt andet i lovgivning og i skolevæsenet.\nOgså den stærke protestantiske bevægelse, hvoraf mange sekter er filialer af de samme amerikanske kirker, der står bag Bush-regeringen i USA, øjner lignende muligheder. Et lige så sigende, men mindre alvorligt indslag i valgkampen, har således været sandinisternes forslag sidst i september om at lempe på miljølovgivningen, så det bliver sværere for søvnløse naboer at stoppe protestantiske menigheders aften- og natgudstjenester. De har det med at blive meget langvarige og meget larmende, efterhånden som Jesus og helligånden griber hele menigheden med tungetale, bøn og sang.\nDette slag for religionsfriheden, som kirkerne ser tingene, var et resultat af Daniel Ortegas bejlen til en forsamling af 600 protestantiske præster.\nFlere faktorer giver troens politisering magt. Først og fremmest at fattige nicaraguanere søger til troen som aldrig før i en situation, hvor ingen verdslig magt synes i stand til at vise en vej ud af fattigdommen for landets flertal.\nMen også at den liberale bevægelse har forandret sig. For 100 år siden var det denne bevægelse, der adskilte statsmagten fra kirkmagten, gjorde uddannelsesvæsenet verdsligt, og indførte retten til terapeutisk abort. Men dagens liberale har ligesom i andre verdensdele fundet det hensigtsmæssigt at tage Gud til sig.\nSamtidig forlader også venstrefløjen – som i Nicaragua udgør den stærkeste organiserede politiske bevægelse – gamle ideologiske standpunkter til fordel for politisk hensigtsmæssighed.\nDen umiddelbare politiske pris, som Sandinistfronten betaler for dette skred, er formodentlig ret lille, da de fleste aktive feminister for længst har forladt partiet, i flere bølger.\nDen første umiddelbart efter valgnederlaget i 1990, da mange feminister ikke længere behøvede at skjule deres utilfredshed med den begrænsede opbakning, som lighed mellem kønnene, seksuelle rettigheder og kvinderettigheder havde fået i krigstidens Nicaragua. Dernæst i 1998, da partiet afviste at tage anklager fra Daniel Ortegas steddatter om mangeårig seksuel misbrug alvorligt. Kvindebevægelsen har det sidste års tid været en af drivkrafterne i en protestbevægelse vendt mod alle politikere under slagordet fra Argentina: ”Gid de alle forsvinder”.\nDette indlæg blev udgivet i Kvindekamp og tagget abort, biskopper, kvindehadere, Politik af Sven Gårn Hansen. Bogmærk permalinket.\tOne thought on “Mødre skal ofre sig for livet i Nicaragua”\tNicolai Houe, 16/10/2006 kl. 00:15 skriver:\nTak for en spændende artikel. Utroligt at religion på den måde får lov til at sætte den politiske dagsorden, inden for de områder den har interesse i.\nDesværre kommer det ikke som den store overraskelse for mig. Jeg havde dog håbet, at Sandinisterne havde holdt sig uden for dette spil. Det viser din artikel jo tydeligvis at de ikke gør. Måske skal jeg overveje emnet “religion som norm skabende faktor”, med Nicaragua som Case.


Comfort Minsk Apartment i Minsk til Bedste Pris-garanti | Agoda.com\nGoretskoga Street 11, Frunzensky District, Minsk, Hviderusland, 220136 - Se på kort\nMere om Comfort Minsk Apartment\nUanset om du er turist eller forretningsrejsende, så er Comfort Minsk Apartment et fantastisk overnatningsvalg, når du skal besøge Minsk. Herfra har gæster glæde af nem adgang til alt, hvad denne livlige by kan tilbyde. Med sin praktiske beliggenhed tilbyder dette hotel nem adgang til byens vigtigste seværdigheder.\nComfort Minsk Apartment tilbyder fremragende service samt alle de basale bekvemmeligheder der skal til for at nyde et skønt ophold. Hotellet tilbyder sine gæster adgang til et stort udvalg af servicetilbud, som lufthavnstransport, familieværelse, elevator, transportservice.\nAtmosfæren på Comfort Minsk Apartment afspejles på hvert eneste værelse. opvarmning, opvækningsservice, skrivebord, altan/terrasse, fjernsyn LCD-/plasmaskærm er blot nogle af de faciliteter der kan findes på ejendommen. Desuden sikrer hotellets væld af fritidstilbud, at du har rigeligt at foretage dig under dit ophold. Uanset hvilket formål du har med din rejse til Minsk, så er Comfort Minsk Apartment det perfekte sted til en spændende rejse.\nAlle slags rejsende (15)Par (2)Rejsende alene (3)Familie med små børn (7)Familie med store børn (3)Gruppe (1)


Kroniske ofre for mennesker, der klager over vice / psykologi | Psykologi, filosofi og tænkning om livet.\nKroniske ofre for mennesker, der klager over vice\nEnhver person, i enhver situation i sit liv, har måttet antage offerets rolle. For det meste antages denne rolle at være baseret på objektive fakta, som retfærdiggør, at vi måske føler sig mere sårbare eller hjælpeløse.\nOfre som en personlighed\nDer er dog Folk der udviser kronisk offer: De er i permanent stand med klager og ubegrundede klager. Disse personer skjuler sig bag en ofre personlighed, selv om nogle af dem vedtager denne holdning ubevidst. På den måde frigives de fra ethvert ansvar i deres handlinger og beskylder resten af, hvad der sker med dem.\nVedligeholdelsen af denne type holdning, som vi har kaldt "kronisk offer", er ikke i sig selv en patologi klassificeret i DSM-5, men det kunne lægge de psykologiske fundament, der kunne ende med at udvikle en paranoid personlighedsforstyrrelse. Dette sker fordi personen vedvarende blader andre for de dårlige ting, der er tilfældet med ham.\nOfre og pessimisme går hånd i hånd\nDenne måde at stå over for dag til dag kan medføre flere negative konsekvenser. Et af de klareste fordomme er pessimistisk syn på livet det fører til kronisk offerimisering, da det skaber et miljø af ubehag og mistillid både for den person, der altid klager og for de mennesker omkring dem, der føler sig uretfærdigt behandlet.\nI en lang række tilfælde udløser den person, som udviser denne tendens til kronisk offer, en række dårlige følelser, såsom vrede eller vrede, som kan degenerere til en aggressivt offer. Den aggressive offerkæmper beskylder ikke kun andre og beklager alt, men kan også vedtage aggressive og voldelige holdninger, intolerance og foragt for den fysiske og moralske integritet hos mennesker, der anses for skyldige af nogen grund.\nHvordan er offeretsagerne?\nmen, Hvilke personlighedstræk og tilbagevendende holdninger gør disse mennesker? Lad os lære dem at kende gennem følgende punkter.\n1) Systematisk deformere virkeligheden\nFolk med kronisk victimisering med venlig hilsen tror på, at alt skylden til, hvad der sker med dem, er andre menneskers fejl Tag aldrig noget ansvar for deres handlinger. Det underliggende problem er, at de ser virkeligheden på en forvrænget måde, med et eksternt kontrollokal. De har en tendens til at tro, at både positive ting og dårlige øjeblikke er afhængige af årsager, der er uden for deres vilje.\nDet er også sandt, at de ofte ubevidst overdriver det negative, på en sådan måde, at de falder ind i en stærk pessimisme, der forhindrer dem i at se de positive ting i livet.\n2) Konstant beklagelse styrker dem\nDe offerkandidater de mener, at deres personlige situation skyldes andres dårlige handlinger og omstændighederne, derfor føler de sig ikke ansvarlige for noget der sker med dem. Derfor tilbringer de dagen klagepunktet, til det punkt, at de finder en vigtig styrkelse af deres holdning i klagesagen og klagen, idet de antager deres rolle som ofre og forsøger at henlede opmærksomheden på deres omgivelser.\nDe er ikke i stand til at bede om at hjælpe nogen, de klager bare på deres uheld til at løbe ind i uønskede situationer. Dette er intet andet end a ubevidst søge efter opmærksomhed og hovedrolle.\n3) Dit mål er at finde syndere\nStatus for permanent offer Det er også meget forbundet med en mistroisk holdning. De tror på, at andre altid bevæger sig af falske interesser og handler i ond tro mod dem. Af denne grund inspicerer de til millimeteren enhver detaljer eller gestus af de mennesker omkring dem, der forsøger at opdage enhver form for klage, uanset om de er små eller ikke-eksisterende, for at styrke sig i deres rolle som ofre.\nVed at handle som denne, de ender med at bekræfte deres personlighed og er meget modtagelige for behandlingen, som andre giver dem, overdriver enhver lille detalje til en patologisk grænse.\n4) Null selvkritik\nDe kan ikke selvkritikere deres holdning eller handlinger. Folk med kronisk offer er overbevist om, at de ikke er skyld i noget, som de ikke udtænker, at intet i dem er forkasteligt eller forbedret. Som allerede nævnt holder de andre ansvarlige, de er ikke i stand til at acceptere nogen kritik, og selvfølgelig er de langt fra at kunne reflektere over deres holdning eller handlinger for at forbedre deres livsstil.\nDe er intolerante over for fejl og mangler hos andre mennesker, men deres egne fejl opfattes som ubetydelige og under alle omstændigheder berettiget.\nDen taktik, der anvendes af ofrejsende\nNår der er en person, der påtager sig rollen som offer, der må være en anden, der opfattes som skyldig. Til dette formål bruger kroniske ofre en række taktikker og strategier for at få en anden person til at føle sig skyldig..\nHvis vi ignorerer dette modus operandi af ofrene er det lettere for os at falde ind i deres mentale ramme og for at overbevise os om, at al fejl er vores.\n1. Retorik og oratorisk for ofret\nDet er meget almindeligt, at denne type mennesker prøv at latterliggøre og diskvalificere ethvert argument fra din "fjende". Imidlertid forsøger de ikke at modsætte modstanderen på grundlag af bedre data eller argumenter, men de diskvalificerer og forsøger at få den anden person til at påtage sig rollen som "angriber".\nHvordan får de det?? Under antagelse af offerets rolle i diskussionen, så modstanderen forbliver som autoritær person med lille empati og endog aggressiv. Dette punkt er kendt i disciplinen, der studerer argumenterne som "centrist retorik", da det er en taktik, der har til formål at præsentere fjenden som en radikal, i stedet for at afvise eller forbedre deres argumenter. På denne måde er hvert argument i den modsatte side kun en demonstration af aggressivitet og ekstremisme.\nHvis de er hjørnet af en erklæring eller et uopretteligt stykke information, vil offeret ikke svare med argumenter eller give andre oplysninger, men vil sige noget som dette: "Du angriber mig altid, fortæller du mig, hvad jeg lyver om?" Eller "Jeg kan ikke lide dig at påkende dit synspunkt".\n2. Overtrædelsens ophør i tid\nSommetider er offerets tale fokuseret på at unddrage sit ansvar for at forsøge at undgå at genkende en fejl eller bede om tilgivelse for noget, han har gjort forkert. For at gøre dette vil han forsøge at komme ud af situationen, som han kan. Den sædvanligste strategi ud over diskvalificeringen af samtalepartners argumentation (se punkt 1) består af Tøm bunden for ikke at erkende, at han havde forkert i hans kropsholdning.\nHvordan får de det?? Forudsat offrets rolle og manipulere situationen, så samspillet kommer i en spiral af forvirring. Det betyder, at offeret forsøger at projicere sine fejl mod modstanderen.\nHvis for eksempel i tråden i en diskussion giver modstanderen en dokumenteret og pålidelig data, der modsiger offerets stilling, vil sidstnævnte ikke genkende at han havde noget forkert. I stedet vil han forsøge at trække sig tilbage ved hjælp af disse typiske sætninger. "Disse data er ikke i modstrid med det, jeg sagde. Vær venlig at forvirre os med tal, der er irrelevante " eller "Du bebrejder mig for at have givet min simple mening, det giver ikke mening at fortsætte med at argumentere for nogen som sådan". Og efter disse ord er det normalt for ham at forlade stedet for begivenhederne følelse "vinder".\n3. Emosionel udpressning\nEmosionel udpressning er den sidste af de strategier, der oftest anvendes af kroniske ofre. Når de godt kender dyd og mangler hos deres "modstander", De tøver ikke med at manipulere deres følelser for at forsøge at komme væk med det og vise sig som ofre. Personer, der er ofre, har en stor evne til at genkende følelser og bruge andre menneskers tvivl og svagheder til egen fordel.\nHvordan får de det?? De er i stand til at opdage de svage punkter i deres modstander og forsøger at udtrække præstationer fra den empati, de kan give ham. Således er situationen smedet således, at den anden tager udgangspunkt i bødens rolle, og de tager fat i ofrenes stilling.\nDenne form for holdning kan fx udgøre med den mor, der forsøger at bebrejde sin søn med stilarter: "Med alt, hvad jeg altid gør for dig, og så betaler du mig." Emosionel udpressning er også en typisk manipulationsstrategi for parforhold. Vi forklarer det grundigt i denne artikel:\n"Emosionelt udpressning: en måde at manipulere din partners følelser på"\nHvordan man skal håndtere en sådan person?\nDen nederste linje er, at hvis du har en kronisk offer i din nærmeste cirkel, kan du identificere den. derefter, du er nødt til at forsøge ikke at blive forankret i dit manipulationsspil. Det er nok at lade ham vide, at hans laments altid er de samme, og at den modige ting i dette liv er at forsøge at finde løsninger. Hvis du er villig til at finde løsninger på dine problemer, bør vi låne en hånd og lade dem vide, at vi er sammen med dem, men vi må også gøre det klart, at vi ikke vil spilde tid på at lytte til deres klager.\nAt være pragmatisk, bør du bekymre sig om dig selv og undgå at få dårlige vibes så meget som muligt. Du må ikke acceptere, at de forsøger at få dig til at føle sig skyldig i deres problemer. Det kan kun skade dine følelser, hvis du lader det få strøm over dig.\n« Victimologi, hvad er det, og hvad er dens formål med at studere? Utrættelige rejsende 6 egenskaber »